text:
Gallarí Ribarhús & Piddasahandil
Mitt í Fuglafirði, niðanfyri vegin stendur ein gamal hugfarsligur og søguligur bygningur frá 1887. Hann sær ikki út av so øgiliga nógvum uttanífrá, men innan, millum gomlu bjálkarnar og brettini, ýður av lívi og kreativiteti allar árstíðir.
Hetta er staðið har Fuglafjarðar Heimavirkisfelag heldur til við sínum fjølbroytta virksemi.
Vanligu upplatingartíðirnar eru mán-frí kl. 15 – 17.30 og leyg. kl. 11 – 14
Einum serstøkum handli – Piddasahandli, sum er í tveimum hæddum, og á tremur við heimavirkaðum vørum, sum limirnir selja her. Her fæst eisini tógv og føroyskar fløgur og bøkur.
Á vetri í 2020 lat hugnaliga Lúkukaffi upp, sum er ein kaffistova í gallarínum, har kaffi verður bílagt gjøgnum eina lúku inn í nýgjørda køkin. Her kanst tú njóta ein lekran kaffidrykk úr okkara JURA kaffimaskinu, sjálvandi við onkrum góðum heimabakaðum ella heimagjørdari suppu afturvið. Upplatingartíðirnar síggjast á www.ribarhus.fo
Í bygninginum er eisini eitt heilt serligt Gallarí Ribarhús, eitt gamalt lagur/pakkhús, sum síðan 2001 hevur hýst nógvum listaframsýningum – Fleiri enn 200 framsýningar hjá kendum og minni kendum listafólkum, hava hingið á hesum gomlu brettunum higartil.
Gallaríið er so í hesum døgum vorðið uppaftur serligari. Grundin til tað er, at søguligu, góðu, gomlu ferniseraðu gólvbrettini úr skúlanum frá 1938 eru flutt inn her – stuttligt um tey kundu tosa! Skúlin varð tikin niður í 2017.
Okkara Ribarsloft, verður nógv brúkt til hugnaløtur, skeiðvirksemi, fyrilestrar o.l.
Hølir í húsinum verða eisini leiga út til merkisdagar, veitslur og hugnaløtur, sí www.ribarhus.fo/ribarsloft/leiga
Húsið er opið hvønn gerandisdag alt árið millum 15 og 17.30. Leygardag er opið millum kl. 11 og kl. 14. Um summarið eru tíðirnar øðrvísi – hygg á www.ribarhus.fo
Alt virksemi í samband við húsið verður gjørt av sjálvbodnum, her eru nógv góð høvd og fittar hendur sum taka tørn.
Tú ert hjartaliga vælkomin inn á gólvið – Piddasahandils-megin gjøgnum eina reyða hurð og Ribarhús-megin gjøgnum eina bláa… og tað besta av øllum – ert tú innkomin, antin gjøgnum tað bláu ella tað reyðu hurðina, so kanst tú hugna tær og ganga runt í húsinum, sum tær hóvar, upp og niður gjøgnum knirkandi trappur og út og inn gjøgnum smalar gamlar hurðar – her kanst tú, frá tíð til aðra, njóta framsýningar á høgum støði og her eru nógvir fjálgir krókar við borðum og sofum har tú kanst sita í “inspirerandi” umstøðum og njóta ein kaffiduss…
Í húsinum eru tvey W.C., her er internet og vit hava terminal. Man kann sjálvandi eisini brúka vanligar krónur her.
Tax-free? Ja, her er ALT altíð tax-frítt – og sera ódýrt.
Vit finnast á www.ribarhus.fo, á FB: Piddasahandil og Ribarhús og á Instagram #piddasahandi #Ribarhus
Samband? Ring á tlf. 444427/214427 ella skriva til heimavirk@gmail.com


c: text/html

text:
Ársaðalfundur hjá Felagnum fyri kirkjuráðslimir Hetta vikuskiftið heldur Felagið fyri kirkjuráðslimir sín árliga aðalfund
Aðalfundurin byrjar fríggjakvøldi 03. mars, kl. 19.30 við almenna fyrilestrinum "Luther - í orði og myndum", sum Jákup Reinert Hansen, lektari og prestur, fer at halda í Smæruni, sum er í hølum Starvsmannafelagsins í Havn. Fyrilesturin verður hildin í sambandi við, at í ár er Luther-ár. 500 ár eru liðin síðan Martin Luther negldi sínar 95 setningar á hurðina í Wittenberg.
Leygardagin verður sjálvur aðalfundurin í Hoyvíkar kirkju við eitt nú formansfrágreiðing og pallborðsorðaskifti, har m.o. landsstýriskvinnan í kirkjumálum, Rigmor Dam, fer at taka lut. Orðaskiftið verður um støðuna í fólkakirkjuni, nú 10 ár eru liðin, síðan hon varð yvirtikin í 2007.
Eftir aðalfundin verður døgurði fyri kirkjuráðslimunum í Skúlanum við Løgmannabreyt.
Hetta er seinasta skeiðið hjá núverandi kirkjuráðum, tí 7. november í ár verður aftur kirkuráðsval.
Í sambandi við aðalfundin kemur málgagn felagsins Kirkjutíðindi út í tveimum útgávum. Onnur er ein serútgáva um Luther, og hin er ein vanlig útgáva við m.a. formansfrágreiðing. Hans Jacob Lamhauge, Lamba, er formaður í Felagnum fyri kirkjuráðslimir.

robotstxt: allowed

filter: keep


text:
Reyðsprøka (flundruættin)
Pleuronectes platessa Linné, 1758
Stødd: Í mesta lagi um 100 cm long.
Dýpi: Hon er úr fjøruni út á 200 m dýpi.
Litur: Reyðsprøka er vanliga brún, sandlitt, ljósari ella myrkari, við eyðkendum reyðgulum blettum á bakinum. Á gomlum fiskum verður ein hvítligur ringur uttan um teir reydligu blettirnar. Ójavnt er, hvussu nógvir blettirnir eru, men vanliga eru teir millum 10 og 35. Hvítumegin er hon hvít/hvítgrá, tó onkuntíð misslitt við ryggjarlitin.
Lýsing: Reyðsprøka er høgravendur flatfiskur. Strikan fer í ein lítlan boga oman fyri uggafjøðurina. Hon hevur eina ryggfjøður av nakkanum aftur til klingruna, eina gotfjøður frá gotinum til klingruna, rættiliga smáar uggafjaðrar og smáar búkfjaðrar, stóran stert, eitt lítið sindur útbogin, pík beint aftan fyri gotið, men er annars sløtt, bæði undir og á. Millum eyguni og aftur til kápuklovan, er ein týðiligur reikur við 5-7 beinknútum.
Eyðkenni: Beinreikurin aftur frá eygunum. Næstan beina strikan. Blettirnir. Líkist mest ósaskrubbu og skrubbu.
Týdningur: Reyðsprøka verður nógv veidd og er virðismikil fiskur.
da: Rødspætte, en: Plaice, fr: Carrelet - Plie commune, ís: Skarkóli, no: Gullflyndre - rødspette, tý: Scholle
Sí myndir og videoklipp her.
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Flatfiskar Pleuronectiformes
14 ættir eru í flatfiskahópinum við 134 slektum og 678 sløgum.
Av hesum eru undir Føroyum 2 ættir við tilsamans 11 slektum og 11 sløgum:
Flatfiskarnir eru eyðkendir við teirra flata og asymmetriska kropskapi, har onnur síðan vendur upp og hin niður. Nýklakt yngul, ið livir uppi í sjónum, hevur vanligt fiskaskap, men eftir eina tíð sum yngul byrjar annað eygað at flyta seg yvir á hina síðuna, og fiskurin fær sítt flata skap. Á onkrum av flatfiskunum verður tó annað eygað verandi á kantinum á høvdinum. Yngulin byrjar nú at svimja á síðuni. Umleið samtíðis fer fiskurin niður á botnin at vera. Eygnasíðan fær dimman lit, og blindasíða ljósan. Teir hava eina langa ryggfjøður og eina langa gotfjøður. Fyri tað mesta liva teir sum botnfiskar, men eru tó uppi í sjónum viðhvørt, onkur sløg regluliga.
Í útheiminum eru onkur sløg, sum liva í feskum vatni. Við Føroyar er okkurt slag, sum fyri ein part er í feskum vatni og í blandingsvatni, men annars livir flatfiskur í sjónum.
***
Eitt sindur um flatfiskarnar
Undir Føroyum eru bæði vinstravendir og høgravendir flatfiskar.
Á vinstravendum flatfiski vendir vinstra lið upp, og á høgravendum flatfiski vendir høgra lið upp.
Allar kvoysurnar, glaskvoysa, norskakvoysa og hvasskvoysa, eru vinstravendar.
Allir hinir flatfiskarnir, hvassasprek, kalvi, svartkalvi, lálla, skrubba, tunga, ósaskrubba og reyðsprøka, eru høgravendir.
Eyguni eru tímegin, sum vendir upp.
Tann síðan, sum vendir upp, er altíð dimmari enn hin, og hon verður ofta nevnd bakið, hóast hon í veruleikanum er síða.
Onkuntíð hendir tað, at flatfiskur ikki vendir røttu síðuna upp, t.d. at ein kalvi vendir vinstru lið upp. Ein slíkur kalvi nevnist „rangur kalvi“.


text:
Síðan Vágs Sóknar Bygdasavn varð sett á stovn hevur verið arbeitt miðvíst við at savna inn lutir til savnið -og er eisini eitt megnararbeiði gjørt á hesum økinum.
Savnið fær javnan lutir frá fólk nær og fjar. Eisini tú kann lata lutir til Vágs Sóknar Bygdasavn, soleiðis at teir verða varðveittir.
Vit hava áhugað í øllum lutum, bæði til húsarhaldið, haga, bø, arbeiði, útróður, fiskiskap og so framvegis.
Ivast tú í, um lutir, sum tú hevur eru egnaðir, so sett teg í samband við okkum, og vit koma framvið.


text:
Millum gráar skuggar
Bókaklubbin
- Síður: 323
- Útgávuár: 2018
- Upprunamál: enskt
- Innbinding: heft
- Rithøvundur: Ruta Sepetys
- Týðari: Bergur Rasmussen
Hevur tú nakrantíð hugsað um, hvat virði er í einum menniskjalívi?
Tann morgunin var lívið hjá beiggja mínum vert eitt lummaur ...
Eitt kvøldið koma sovjetskar vaktir eftir fimtan ára gomlu Linu, mammuni og yngra beiggja hennara. Tey verða tveitt í kríatúrvognar og send avstað.
Tey verða flutt burtur til Sibiria. Ein ófatiliga hørð ferð er byrjað.
Lina veit ikki, um hon nakrantíð fer at síggja pápa sín aftur, sum er horvin nakrar dagar frammanundan. Men hon vil ikki missa vónina.
Søgan fer fram í 1941. MILLUM GRÁAR SKUGGAR er ein ómetaliga fangandi frásøga, sum er grundað á minnir hjá familjum og yvirlivarum.


text:
Brendaroykur í málleysum javnleiki: NSÍ-TB 0-0
Tað var ikki sørt, at tað luktaði av brendaroyki við Løkin í Runavík, tá Petur Reinert floytaði dystin av leygardagin 20. juni. Dysturin í Effo-deildini ímillum NSÍ og TB endaði málleysur, og tað sóu gestirnir av Tvøroyri út til at fegnast meira um enn okkara menn.
Liðið hjá okkum í dag var soleiðis mannað: Gango, Johan, Monrad, Per, Einar, Hákun, Haraldur, Magnus, Jónhard, Árni og Klæmint.
Dysturin byrjaði lívliga frá okkara síðu. Árni tyktist væl upplagdur í byrjanini og var ein støðug hóttan ímóti TB verjuni fyrstu løtuna. Vit komu til fleiri góðar møguleikar og serliga vóru Jónhard, Árni og Johan nær við. Vit høvdu fleiri góð álop, sum góvu okkum heilt stórar møguleikar, men onkursvegna vildi bólturin ikki inn um stinna TB málverjan.
Sum frá leið, byrjaðu TBarnir eisini at býta frá tær. Teir spældu seg til sínar møguleikar og einaferð vóru boð eftir Gango, tá ein TBari kom leysur ímóti honum. Eisini vóru TBarnir nær við, tá Rógvi Joensen úr eini 20-25 metrum við góðum skoti sendi bóltin á tvørtræið.
Seint í fyrra hálvleiki sendir Árni góðan bólt inn í brotsteigin hjá TB, har Jónhard hegnisliga sendir bóltin ímóti málinum hjá TB, men aftur hesaferð bjargar Ivan í TB málinum væl.
Alt í alt ein hendingaríkur fyrri hálvleikur, har bæði liðini høvdu sínar møguleikar, men inn vildi bólturin ikki. Støðan var 0-0, tá farið varð til hálvleiks.
Vit framdu eina útskifting í hálvleikinum, tá Jens kom inn á miðvøllin ístaðin fyri Harald, sum bara tríggjar dagar frammanundan hevði leikt ein strævnan dyst við føroyska U21 landsliðnum.
Dysturin gekk nú eitt sindur aftur og fram, men NSÍ var væl betri enn TB, og høvdu vit nógv fleiri naskar royndir.
Tá seinni hálvleikur var áleið hálvrunnin, komu Jann Martin og Meinhard á vøllin ístaðin fyri Jónhard og Hákun. Hesir báðir fingu eisini hvør sín stóran møguleika, tá fyrst Meinhard varð sendur einsamallur ígjøgnum, men – hart trýstur av verjuleikarum og málmanni – sendir hann bóltin á stongina.
Nakað seinni skallar Árni góðan bólt inn um TB verjuna, har Klæmint fer í fullari ferð einsamallur ímóti TB málinum. Klæmint sendir bóltin framvið málverjanum, men tíverri fyri okkum eisini framvið málinum.
Tá 5 minuttir restaðu í, kom Jann Martin at standa einsamallur í okkara vinstru síðu, men málverjin hjá TB vardi fyri, tá miðvallarin royndi seg við skoti.
Okkara menn royndu alt teir megnaðu at fáa forloysandi málið, men inn vildi bólturin ikki. Vit vita, at í fótbólti koma dagar sum hesir, so tað er bara beinanvegin at leggja hetta afturum og savna tankarnar uppá truplu uppgávuna, sum stendur fyri framman í Klaksvík fríggjakvøldið.
Kanska hóskandi at minna okkum øll á, at nú øll liðini hava leikt 16 dystir, so liggja vit framvegis ovast á stigatalvuni, so støðan er nú ikki so galin hóast alt.
Vit síggjast fjølment í Klaksvík fríggjakvøldið.
Saman standa vit sterk!
HLP


text:
FÚRSTIN eftir Niccolò Machiavelli er nú komin í føroyskari týðing
Niccolò Machiavelli (1469-1527) var føddur í Firenze, sonur ein løgfrøðing. Hann var útbúgvin í samsvari við ta humanistisku hugsjónina í renessansuni, sum legði dent á latín og tað klassiska.
Fúrstin (Il Principe) er viðgitnasta bókin hjá Machiavelli. Hon er eisini ein av teimum viðgitnastu ritverkunum í søguni í politiskari heimspeki, hóast hon kanska ikki er so heimspekilig sum hansara Discorsi.
Tað er Forlagið HEMLID, sum gevur bókina út. Forlagið gevur út klassikarar í heimsbókmentunum og hevur higartil givið út 11 bøkur.
Føroyaprent hevur tað prentað allar 11 bøkurnar hjá Eilifi Samuelsen.
Sí meira á heimasíðuni hjá forlagnum Forlagið Hemlið


text:
Dyrnar lótu upp kl. 10:00 í gjár og klokkan 16:00 var móttøka, har borgmeistarin og Mimmi Vágsheyg hildu røðu. Klaksvíkar Honrorkestur spældi nakrar vakrar jólasangir.
Tað hevur verið gjørt nógv burturúr og sera jólaligt, har umleið 20 handlar fara at selja teirra vørur og eisini verður høvi at fáa sær okkurt at eta.
Tað er eigarin av Café Fríðu, sum hevur verið samskiparin av Norðurjól 2019 og verður tiltakið heilt fram til 23. desember.
Upplatingartíðirnar eru frá kl. 10:00 – 17:30, tó longir í dag, nú Black Friday er.
Norðurjól heldur til á veghæddini á Biskupstorginum og er tað eitt upplívilsi hjá øllum, at støkka ein túr har inn har.
Her nakrar myndir frá móttøkuni í gjár.
SáH


text:
Norski matvøruráðharrin og norski granskingaráðharrin høvdu 120 milliónir norskar krónur (slakar 90 milliónir danskar krónur) við sær til verkætlanina, ZeroKyst, í Tróndheimi í gjár. Umvegis ZeroKyst skal eitt norskt samtak millum annað vísa á vetnis –ravlaðsloysnir til skip og flytandi orkukeldur til fiski- og alivinnuna.
Peningurin stavar frá “Grønn Plattform”, sum gevur fyritøkum og granskingarstovnum stuðul til gransking og nýmenning innan økið “grønur vøkstur”. Endamálið er at fáa til vega grøn arbeiðspláss við burðardyggari framtíð.
“Hetta er grønt skifti í praksis. Her verður samstarvað breitt við bæði granskarum, orkuveitarum, ídnaðinum og reiðaríum til tess at finna bestu loysnirnar. Vit skulu vinna pening upp á grøna skiftið, og hendan ætlanin hevur stórar møguleikar fyri virðisøking og útflutningi, sigur norski matvøruráðharrin,” Iselin Nybø.
Í samtakinum eru 12 ídnaðar- og granskingarsamstarvsfelagar úr allari virðisketuni. Tað er Selfa Arctic AS í Tróndheim, sum stendur fyri ætlaninini.
“Við ZeroKyst skulu vit skapa virðisøking og útflutning gjøgnum grønan vøkstur. Vit skulu prógva, at bæði nýggj og verandi skip í sjógætisvinnuni kunnu broytast soleiðis, at tey einki útlát hava, og syrgja fyri, at útlátið frá fiskarí- og alivinnuni minkar 50 prosent áðrenn 2030,” sigur Erik Iansen, sum eigur Selva Arctic AS.
Kelda: Maritimt.com


text:
Guttorm Sørensen hevur runnið meir enn 60.000 kilometrar
Fyri 25 árum síðan mundi Guttorm Sørensen mangan renna einsamallur á gøtunum í Klaksvík, men hesin treysti sundamaðurin gavst ikki so, tí síðani tá hevur hann, saman við øðrum stovnað Ítróttafelagið Treysti, sum í dag hevur umleið 300 limir, ið saman við hundraðtals øðrum føroyingum fylgja hansara fótasporum og renna fyri heilsuni.
Fyri 25 árum síðan mundi Guttorm Sørensen mangan renna einsamallur ágøtunum í Klaksvík, men hesin treysti sundamaðurin gavst ikki so, tí síðani tá hevurhann, saman við øðrum stovnað Ítróttafelagið Treysti, sum í dag hevur umleið300 limir, ið saman við hundraðtals øðrum føroyingum fylgja hansara fótasporumog renna fyri heilsuni.
Í hesum døgumeru júst 25 ár síðan, at ein av Føroya fremstu og kendastu rennarum, GuttormSørensen, byrjaði at taka renniítróttina seriøst og luttaka í kappingum.
Norðlýsið hevurhitt mannin, ið má metast at vera eldsál nummar eitt og fremsta ímyndin avÍtróttafelagnum Treysti í Klaksvík, sum við sínum umleið 300 limum er eitt taðvirknasta felagið fyri rennarar í Føroyum.
Verið við til allar
oyggjaleikirnar
Fyrsti spurningurin, vit settu Gutta, sum hann eisiniverður nevndur, var, hvussu og hvar hann byrjaði at renna?
- Í hesumdøgum eru júst 25 ár síðan, at eg byrjaði at renna. Eg spældi fótbólt viðdreingjunum hjá KÍ í 1984, men tá vit høvdu rennivenjingar, var eg altíð íbetra endanum, tvs. frammarlaga, so tað var nokk har, at neistin bleivtendraður í sambandi við renning. Oyggjaleikirnir, sum vóru hildnir her íFøroyum í 1989, vóru við til at økja áhugan uppaftur meiri.
- Tá ið egbyrjaði á Handilsskúlanum í Vejle eftir summarfrítíðina í 1990, var einfloksfelagi hjá mær, sum plagdi at ganga í einum jakka, har tað stóð VejleIdrætsforening á rygginum. Eg spurdi hann, hvørja ítrótt tey íðkaðu har, ogtalan var um frælsan ítrótt, so eg skuldi bara møta til venjing á Vejle Stadionhar rennibreyt eisini er.
- Eg sogjørdi, og segði við fyrsta mannin, sum eg møtti har, at eg fegin vildi í gongdvið renning, og hevði ein dreym um at sleppa til Oyggjaleikirnar á Álandi í1991.
- Hesinmaðurin, eg møtti, vísti seg at vera venjarin har í felagnum, og bleiv hann mínvenjari tey árini, vit búðu í Vejle. Eg gjørdi stór framstig beinanvegin og komá besta liðið hjá teimum, sum kappaðist um uppflyting í bestu deildina ífrælsum ítrótti.
- Vit blivuakkurát ov stuttir í 1991, men fluttu upp árið eftir, og so niðuraftur í 1993.Tá var liðið eisini broytt nokkso nógv. Nakrir profilar skuldu víðari viðútbúgvingum og fluttu til aðrar býir at lesa. Eg slapp við til Oyggjaleikirnará Álandi í 1991, og havi verið so heppin, at eg havi verið við til allarleikirnar síðani, bæði sum íðkari (8 ferðir), leiðari og venjari.
Hæddamaður
og sundamaður
Men hvør er Guttorm Sørensen? – hvaðani ert tú ættaður,hvørja útbúgving hevur tú, og hvar arbeiðir tú?
- Eg eriføddur 1. november 1968 í Klaksvík, og tá ið fólk spyrja um slekt, so plagi egat siga, at eg eri hálvur hæddamaður, tvs. hálvur týskari, og hálvursundamaður, sigur Guttorm við einum smíli um varrarnar.
- Tá ið eg var5 ár, fluttu vit norður til Hvannasunds at búgva. Hetta var í 1974, og eg gekkí skúla har øll barnaárini til 9. flokk.
- Tá fór eg atroyna meg sum útróðrarmaður, seinni sum sjómaður á Flemish Cap, í svartkjafti,á laksaveiðu o.ø., men ein skaði á hondina gjørdi, at eg mátti gevast viðsjólívinum.
- Í 1990flutti eg sum 21 ára gamal til Vejle í Danmark at útbúgva meg víðari. Tábyrjaði eg á EGF Handil & Kontór, sum tað kallaðist tá, sum líkist tí, vitkalla FHS í dag. Har tók eg so eisini Hægri Handilsskúla í 1993, og so fluttuvit til Århus, har eg á Handilsháskúlanum bleiv civiløkonomur í 1996.
- Havi fyritað mesta arbeitt við bókhaldi og fyrisiting síðani, upplýsir Guttorm, sum ídag starvast hjá fyritøkuni KBI í Klaksvík.
- Umframtdagliga yrkið, havi eg brúkt nógva tíð og orku uppá frælsan ítrótt, bæði sumíðkari, fyriskipari, venjari, nevndarlimur og annað felagsarbeiði.
- Eg byrjaðiat renna í 1990 og havi runnið síðani. Havið vunnið heiðursmerkir á Oyggjaleikum,Danmarksmeistari fyri lið í lendisrenning, luttikið í Europa-cup ílendisrenning fyri lið, Føroyameistari fleiri ferðir, átti nøkur føroysk met írenning og eitt er eftir, eigi framvegis eitt met frá 1992 í Vejle IF.
Les alla samrøðuna í blaðútgávuni hjá Norðlýsinum, sumvarð borin í hvørt hús í vikuni.


text:
Innovatión kemur ikki burturúr ongum, men krevur, at vit eru tilvitað um hetta og samskipa verkætlanirnar skynsamt.
Yvirskipað eru trý eyðkenni, ið vísa seg í innovativum organisatiónum:
– Hava greiða leiðslu og strategiska kós
– Hava eina innovatiónsmentan
– Hava samband tvørtur um organisatiónina og uttanhýsis samband
Tað eru fleiri hættir at arbeiða við innovatión. Innovatión í gerandisdegnum kann rótfestast í eini organisatión við at seta greið mál fyri nýskaparnararbeiði. Ein innovatiónsstrategi kann vera ein háttur at menna innovatiónsførleikarnar í eini organisatión til tess at megna at loysa framtíðaravbjóðingar.
Tað er umráðandi, at ítøkiligar gerðir og virksemi fylgja málunum, tá ið ætlanir verða lagdar. Ábyrgd verður síðani løgd út til viðkomandi persónar, soleiðis at málini kunnu gerast veruleiki.
Tað vísa seg serliga at vera fimm viðurskifti, ið ein leiðsla eigur at taka atlit at, fyri at fáa sum mest burturúr innovatiónstilgongdum.


text:
Føroyingar, sum hava fingið játtað hægstu fyritíðarpensjón, skulu eisini kunna fáa pensjón, um tey flyta til Grønlands ella Danmarkar. Tað er semja um eftir ráðharrafund í Keypmannahavn í dag.
Eyðgunn Samuelsen, landsstýriskvinna í almannamálum, var í dag á fundi við danska ráðharran í arbeiðsmarknaðarmálum, Troels Lund Poulsen og grønlendska almanna- og løgmálaráðharran, Marthu Abelsen.
Eftir fundin komu tey til ta felags niðurstøðu, at marknaforðingarnar í sambandi við fyritíðarpensjón, skulu loysast.
Hetta skal gerast við trimum átøkum:
Fyritíðarpensjónistar, sum hava fingið fyritíðarpensjón í Danmark ella hægstu fyritíðarpensjón í Føroyum ella Grønlandi, skulu av sær sjálvum fáa fyritíðarpensjón í tí landi, teir flyta til. Orsøkin er, at játtanarreglurnar í sambandi við fyritíðarpensjón í Danmark og hægstu fyritíðarpensjón í ávikavist Grønlandi og Føroyum líkjast sera nógv.
Fyritíðarpensjónistar, sum ikki av sær sjálvum kunnu fáa játtað fyritíðarpensjón í tí landinum, tey flyta til, skulu kunna taka sína pensjón við sær, flyta tey til landið, í mesta lagi í 12 mánaðir.
Týða og lata upplýsingar millum londini, til tess at stytta um málsviðgerðartíðina.
-Tað er at gleðast um, at vit – bæði í Føroyum, Grønlandi og Danmark – hava skipanir, sum tryggja okkara pensjónistum eitt uppihaldsgrundarlag. Við hesum nýggju átøkum tryggja vit eisini, at hesar skipanir samstarva á besta hátt fyri borgararnar í øllum trimum londum, eru Eyðgunn Samuelsen, landsstýriskvinna, og hinir báðir ráðharrarnir á einum máli um.
Miðað verður eftir, at 1. januar 2020 hava øll trý londini fingið lóggávuna viðvíkjandi fyritíðarpensjónunum uppá pláss samsvarandi semjuni.
Les felagsniðurstøðuna her.


text:
Kýpros hevði sterkasta liðið
Føroyska liðið hevði ongan kjans í seinasta dystinum í HM/EM-kappingini, sum hevur verið í høllini á Hálsi hesar seinastu dagarnar.
Í triðja dystinum í kappingini møttu Føroyar Kýpros, sum eins og vertirnir høvdu vunnið báðar sínar undanfarnu dystir. Og av tí, at úrslitini høvdu verið á leið tey somu, vóru vónir um, at føroyingar kundu vinna seg upp á ovastu rók.
Men hartil kom tað ongantíð. Til tað vóru gestirnir av Kýpros alt ov sterkir.
Samanborið við hinar dystirnar í kappingini virkaði tað sum, at kýpriotisku gestirnir høvdu eitt annað gir, sum føroyska liðið ikki hevði, og tí endaði tað sum tað gjørdi.
Dysturin í kvøld vísti, at sjálvt um hetta føroyska liðið uttan samanbering er tað sterkasta kvinnulandsliðið nakrantíð, so er framvegis eitt petti upp til tey allarsterkastu liðini. Serliga var tað móttøkan, sum haltaði í dystinum í dag, har eisini verjuspælið var eitt sindur tyngri enn hinar dagarnar.
Men kanska var tað bara mótstøðan, sum var ov sterk. Kýpriotiska liðið hevur kanska ikki tað mest áleypandi spælið at síggja til, men sum lið vóru tær í einum flokki fyri seg.
Úrslitið av dystinum í kvøld gjørdist 3-1, har settini endaðu 25-21, 25-14, 19-25 og 25-13, og tað lýsir ivaleyst munin sum hann var.


text:
Hósdagin 22.mai frá klokkan 20-22 verður skipað fyri yrkjarasalong í Føroyahúsinum í Keypmannahavn (Vesterbrogade 17A). Ditte Steensballe (Dk), Muniam Afaker (Irak), Tóroddur Poulsen (Fo), Milena Rudez (Bosnia) og Kristen Bjørnkjær (Dk) fara at lesa upp og egyptiski bókmentafrøðingurin og granskarin, Hala Kamal fer at greiða frá um poesi og týðing. Birgir Thor Møller verður frásøgufólk til tiltakið, sum er ókeypis. Aftaná yrkingaupplesturin býðst høvið hjá øllum, sum hava hug fara fram á pall at lesa upp sínar tekstir. Tað er virðislønti yrkjarin, Sissal Kampmann, ið fyrireikar tiltakið.
(KP)


text:
Svínoyar Kirkja
Kirkjan í Svínoy stendur oman fyri bygdina, á eini høvd, og ikki sum í øðrum bygdum, niðast á bakkanum. Hon er ikki flutt higar í nýggjari tíð, men hevur staðið her alt tað fólk vita, og fleiri undan henni. Annar gravstaður er heldur ikki kendur enn her við kirkjuna.
Kirkjan undan hesari varð niðurtikin í 1834, tí í kirkjusýninum stendur at lesa, at kirken er under reparation, til den fuldkomne istandsættelse. Í 1836 stendur at lesa nylig opført kirke, i det hele i god stand.
Sýn var aftur í 1844 og 1864, og í 1871 er viðmerkt Kirken er aldeles affældig af ælde. Dens ydre beklædning helt rådden. Taget lækker. Syllerne på søndre og i østre gavl helt rådne. Da manglerne ere så betydelige i hele kirken, at de ikke kunne afhjælpes og kirken desuden er meget for liden for menigheden, bør den nedbrydes og en ny opføres.
Kirkjusýn er aftur í 1878, har verður sagt: Kirkens sidste syn. En ny er under opførelse. Tað vil siga, at teir í 1878 vóru í ferð við at byggja nýggja kirkju, sum ikki verður bygd á grundina á hini gomlu.
Kirkjan, sum verður bygd í 1877-79 verður øðrvísi enn hinar undanfarnu. Hon verður laða úr kílaðum gróti, og verður bæði størri, hægri og breiðari enn hinar undanfarnu.
Fyri arbeiðinum stóð Johan A. Petersen úr Mikladali.
Á kirkjuspírinum stendur árstalið 1878, men í Dimmalætting nr. 28 í 1879 standa hesi orð: Indvielsen af Svinø kirke vil finde sted 20.juli.
[KELDA: J. P. Gregoriussen, Yngru Hválvkirkjurnar]


text:
Indiana
Indiana (enskt: The State of Indiana) er stakríki í Sambandsríkinum Amerika við umleið 6 mió. íbúgvum. Høvuðsstaðurin og størsti býurin er Indianapolis. Í norðri hevur Indiana mark við Michigan, í eystri við Ohio, í suðri við Kentucky og í vestri við Illinois. Í desember 1816 bleiv Indiana lutstatur í USA. Eyknevni er The Hoosier State. Upprunaavgerðið av orðið Hoosier er ókendur.
Stórur munur er á vetri og sumri. Um summarið er slavið og heitt, og um veturin er turt og kalt. Har eru tær stóru grasfløturnar. Tess longri vestureftir farið verður, tess turrari verður. Í hesum økinum var áður tann amerikanska prerian við sínum veldigu grasfløtum og stórum búflafylgjum. Nú á døgum er næstan øll prerian burtur. Bara nøkur smá, var øki eru eftir, og bara smáar leivdir av búflafylgjunum. Har, sum prerian áður var í Indiana, eru nú stórir kornakrar. Tey turrastu økini verða nýtt at hava neyt gangandi á beiti. Flestøll jarðarbrúk eru sera stór. Nógv sløg av grøði verða velt, og har, sum ov turt er at velta, hava tey kjøt-framleiðslu á veldiga stórum ranchum.


text:
Bábelstornið
Á fruktagóða flatlendinum millum áirnar Evfrat og Tigris, sum varð nevnt Mesopotamia, var fyri 5500 árum síðan vanligt at byggja torn, sum vórðu nevnd ziggurat. Tornini vóru í veruleikanum tempul, har fólk tilbóðu fleiri ymiskar gudar.
Í dag er ikki nógv eftir av tí stásiliga og stórfingna býnum Bábylon, sum lá í Mesopotamia sunnan fyri Bagdad millum áirnar Evfrat og Tigris. Men fornfrøðiligir útgrevstir benda á, at Bábelstornið, sum vit kenna frá Bíbliuni, var eitt ziggurat, sum varð bygt til gudin Marduk sunnarlaga í Bábylon.
Men hvussu sá tornið út? Jarðfrøðingar vilja vera við, at zigguratini vórðu gjørd úr tí tilfarinum, sum mest var av í Mesopotamia, nevniliga leiri og hálmi. Fólkini gjørdu múrsteinar úr leiri og hálmi, sum síðan vóru lagdir at turka í sólini. Jarðbik frá iranska flatlendinum varð nýtt at festa múrsteinarnar saman við.
Bygningarnir hildu ikki væl til nógva regnið, og rapaðu mangan av smærri jarðskjálvtum. Teir máttu eisini røkjast javnan, tí múrsteinar og jarðbik morlaðust burtur av bygningunum.
Ein onnur kelda, sum kann siga okkum, hvussu Bábelstornið møguliga sá út, er ein innskrift, sum helst kemur frá bábyloniska konginum Nebukadnesar II (604 – 562 f.Kr.), og sum fortelur um eitt torn, sum var klætt við bláum lakki. Eisini grikski søgufrøðingurin Herodot, sum vitjaði tornið í ár 460 f.Kr., sigur frá um eitt torn við sjey ella átta hæddum, sum hevði eina snyrilstrappu á uttaru síðuni, sum førdi til eitt tempul á ovastu hædd. Hálvvegis høvdu tey bygt nøkur sitipláss til tey, sum høvdu tørv á at hvíla seg.
Hóast Bábelstornið og hini zigguratini ikki eru til longur, so verður minnið um tey varðveitt í Bíbliuni. Enn í dag gevur Bíblian listafólki um allan heimin íblástur til listarverk.
Krossferðirnar høvdu við sær, at evropearar sóu hesar bygningar.
1. Er Gud bangin fyri ov nógvari tilbiðjan?
Bábelstornið var eitt tempul. Hví forðaði Gud fólkinum at byggja honum eitt tempul? Vildi hann ikki tilbiðjast? Var tað ikki gott, at tey vildu byggja eitt torn, sum rakk til himmals?
2. Er trúgvin ein snyril?
Hví høvdu tornini eina snyrilstrappu á uttaru síðuni? Royn at ímynda tær, hvussu tað kennist at ganga runt og runt í einum snyrli. Er hetta ein partur av halgidóminum? Er hetta gjørt við vilja, soleiðis at tey, sum fara upp á toppin, fáa eina andaliga uppliving? Ella eru heilt aðrar orsakir til, at tornini vórðu gjørd júst soleiðis?


text:
Jóanes Nielsen var føddur í Havn í 1953, og har vaks hann upp. Hann hevur verið sjómaður og arbeiðsmaður. Eisini hevur hann starvast sum rithøvundur burturav.
Jóanes hevur roynt seg í fleiri ymiskum tekstasløgum. Hann hevur skrivað yrkingar, stuttsøgur, skaldsøgur, greinasøvn og leikir. Hann lýsir m.a. verkafólkið og teirra lívstreytir, stættamun, kúgan og órættvísi. Hann er stundum speirekandi og satiriskur, men hann er eisini skemtandi og lívsjáttandi og lýsir inniligar og eymar kenslur.
Jóanes fekk M. A. Jacobsens Heiðursløn fyri Pinnabrenni til sosialismuna í 1984, Nordisk Dramtikerpris fyri Eitur nakað land weekend?, og í 2011 fekk hann Mentanarvirðisløn Landsins.
Hann er føddur í Havn í 1953. Aftan á sjey ára skúlagongd fór hann til skips, var burtur nøkur ár og arbeiddi eitt skifíi fyrifallandi arbeiði á landi.
1972/73 var hann eitt háskúlaskeið á Kungálv í Svøríki, og síðan hevur hann verið verkamaður og fiskimaður.
Heilt frá tí at hann var blaðungur, hevur hann fest yrkingar á blað. Fyrstu avrik hansara komu á prenti í »14. September«, seinni hevur hann sett yrkingar sínar og onnur skrivlig avrik í »Arbeiðið«, sum vinstrapolitiski felagsskapurin »Oyggjaframi - Marx-Leninistar« gevur út.
Fyrsta og higartil einasta savn hansara gav Mentunargrunnur Studentafelagsins í Keypmannahavn út í 1978. Tað nevndist »Trettandi mánaðin«. Um heitið sigur yrkjarin sjálvur í viðtali:
»Trettan er óeydnutal. Eg havi valt at brúka
tað sum eina ímyndan av kúganini í okkara
samfelag«.
Og tað eru kúgarin og hin kúgaði, ið eru uppiløgan og niðurstøðan í savninum, sum av røttum verður mett sum fyrsta føroyska yrkingasavn, ið burtur av er vígt *verkamannastættini.
Her verður yrkt um arbeiðsgevaran, ið náðileyst rekur fólk úr starvi, sum ikki hóskar í hansara politiska kramm, um útslitna verkamannin, sum samfelagið hevur tráðpínt gjøgnum eitt langt lív og so tveitir frá sær, hann yrkir um íbúðarneyð og teir, ið spinna gull av hesi støðu, um verkfalsvápnið og um trúboðarar, sum medvitið fáa verkafólk at gloyma neyðarsliga jarðarlív sítt.
Nógvur samfelagsligur órættur verður drigin fram í hesum savni, men hetta er einki dapurt savn, tvørtur ímóti. Yrkjarin ivast onga løtu í megini í verkamannastættini. Hann sigur:
»Trettandi mánaðin er eigari
men í hansara húsi í dag
ganga leigararnir harðliga um hurðar
peika sintir á kalendaran
mótmæla
tí trettanda gjaldinum!«
(»Hin trettandi mánaðin«), brot
og hann minnir á, at
»Dynamittið er uppfunnið!«
Ein bragdligur uppreistrarandi er høvuðsdrátturin í savninum, men pláss er eisini fyri einum eymum darrandi streingi, eitt nú í innganginum í yrkingini »Til Boga og allar nýføðingar í verðini«:
»Skapt av eymleika
í heitari nátt
tók fræið skapilsi
og í heimsins minsta tryggasta húsi
svav tað
rurað hvørt kvøld
av hjartatónleikk.
»Trettandi mánaðin« fekk av yrkingasavni at vera stak góða móttøku, og 2. upplag varð longu prentað í 1979, tá givið út av forlagnum Oktober.
Umframt yrkingar hevur Jóanes eisini skrivað einstakar *stuttsøgur og *sjónleikahandrit í sambandi við 1. mai-framførslur.
Úr: Árni Dahl: Bókmentasøga I-III. Fannir. 1980-83. (GG. Seinast dagført í 1983).


text:
Her sæst seinasta uppgerð frá Hagstovu Føroya fiska eru góð 3.000 tons av toski og sløk 1.000 tons av hýsu. Í upsafiskiskapinum er ein afturgongd uppá góð 3.500 tons.
Hagstova Føroya » 21. november 2018
Uppgerðin av avreiðingunum fyri teir fyrstu tíggju mánaðirnar í 2018 er nú tøk í hagtalsgrunninum. Har eru meira útgreinaðir upplýsingar, bæði á fiskaslag, nýttan reiðskap og keyparabólkar.
Viðmerking: Avreiðingar av feskfiski er uppgjørt í landaðari vekt, tvs. tað verður ikki lagt upp fyri, at nakað verður avhøvdað, annað kruvt og uppaftur annað bara ísað runt/óviðgjørt. Tað mesta er ísaður fiskur, tó eru tað nøkur skip, sum frysta umborð. Havast skal í huga, at avreiðingarnar siga einki um, hvussu stór ella lítil royndin hevur verið.


text:
Nógv hava seinastu tíðina heitt á ymsar nevndarlimir í felagnum um, hvussu ein gerst passivur limur í felagnum. Hetta eru vit í felagnum sera fegin um, at áhugin fyri felagnum tykist sera stórur í ár og tí er her ein stutt leiðbeining um, hvussu ein gerst passivur limur í Tvøroyrar Bóltfelag.
Ynskir tú at gerast passivur limur í felagnum, so ber til at flyta limagjaldið á konto í Betri Banka kontonummar: 9181-3588256 og minnist til at viðmerkja navn limsins í flytingini.
Kostnaður 200 kr.
Eina ferð TB, altíð TB!


text:
Kana Tanaka er sambært Guinness-rekordbókini heimsins elsta núlivandi menniskja, og japanska kvinnan hevur nú eisini fingið váttan fyri, at hon er heimsins elsta við 116 árum og 66 døgum.
Hvønn morgun klokkan 06 fer hon upp, og hóast høga aldurin hevur hon kortini fleiri áhugamál.
Kana Tanaka er fødd hin 2. januar í 1903 og var sjeynda barnið í einum systkinaflokki á átta. Hon giftist í 1922, og hjúnini fingu fýra børn.
Heitið, sum heimsins elsta menniskja, ”arvaði” hon eftir aðrari japanskari kvinnu, Chiyo Miyako, sum doyði 22. juli í fjør, 117 ára gomul.


text:
Lógir fyri FRÆLSAN ÍTRÓTT FØROYA
Grein 1
Frælsur Ítróttur Føroya, stuttstavað FÍF, er ein samgonga av øllum feløgum innan Ítróttasamband Føroya, ÍSF, ið íðka frælsan ítrótt. FÍF hevur við formanni sínum sæti í stjórn Ítróttasambandsins.
FÍF hevur hægsta myndugleika í øllum viðurskiftum, ið viðvíkja frælsum ítrótti.
FÍF er uttanveltað í politiskum, sosialum og trúarspurningum.
Grein 2
FÍF hevur til endamáls at menna og skapa áhuga fyri frælsum ítrótti og vera stuðul hjá feløgum í samstarvinum sínamillum, umframt at umboða frælsan ítrótt á alheims stigi og í alheims og millumlanda samgongum fyri frælsum ítrótti.
Grein 3
Ítróttafelag, ið er limur í ÍSF, og sum hevur frælsan ítrótt í endamálsgreinini, er av sær sjálvum limur í FÍF.
Tekur limur seg úr sambandinum, skal skrivlig fráboðan um hetta sendast ÍSF og FÍF.
Grein 4
Hægsta vald í FÍF er aðalfundurin, sum verður hildin í apríl mánaði, og skal hann verða fráboðaður feløgunum og ÍSF skrivliga og á heimasíðuni hjá FÍF ein mánaða frammanundan við hesi dagsskrá:
1. Val av orðstýrara.
2. Formaðurin greiðir fra virki sambandsins í farna ári.
3. Kassameistarin leggur fram grannskoðaðan roknskap.
4. Innkomin mál.
5. Val av nevndum og eykamonnum.
6. Val av skrásettum grannskoðara.
7. Ymiskt
Grein 5
Hvørt felag kann senda trý umboð til aðalfundin. Eingin kann á aðalfundi umboða felag uttan at hava verið limur í felagnum í minsta lagi ein mánað og hava limagjalds- og onnur limaviðurskifti síni í lagi.
Grein 6
Atkvøðurætt á aðalfundinum við einari atkvøðu hvør, hava feløgini.
Aftur at omanfyri nevndu hava starvsnevnd ÍSF, dómsnevndin og grannskoðarin talurætt og rætt at seta fram uppskot.
Grein 7
Á aðalfundi kunnu lógaruppskot ikki verða viðgjørd ella lógarbroytimgar gjørdar, uttan tær standa á fundarskránni.
Uppskot um lóg og lógarbroytingar skulu vera nevndini í hendi seinast 14 dagar áðrenn aðalfundin. Nevndin sendur øllum feløgunum innkomnu uppskotini, soleiðis at hesi eru teimum í hendi 7 dagar áðrenn aðalfund.
Tó kunnu onnur mál, ið ikki standa á skránni, verða tikin til viðgerðar og avgjørd, um 2/3 av umboðsmonnunum játta.
Fyri at uppskot skal vinna sømdir á aðalfundi, skal meiri enn helmingurin av teimum møttu, sum hava atkvøðurætt, atkvøða fyri. Um tað stendur á jøvnum í nevndarvalið, so verður fyrst umval, um enn stendur á jøvnum, so verður lutakast millum valevnini.
Eyka-aðalfundur kann verða hildin, um nevndin ynskir tað, ella um helvtin av feløgunum ynskja tað. Eyka- aðalfundur skal verða lýstur við sjey daga freist og fraboðaður limunum skrivliga.
Grein 8
FÍF verður stýrt av:
aðalfundinum
starvsnevndini
Dagligu leiðsluna av FÍF hevur starvsnevndin.
Í starvsnevndini sita formaður, næstformaður og tríggir nevndarlimir. Formaður og ein nevndarlimur verða valdir líka ár, næstformaður og tveir nevndarlimir verða valdir ólíka ár. Uppskot til formann, varðaformann og nevndarlim skal verða starvsnevndini í hendi í seinasta lagi 14 dagar áðrenn aðalfundin, og skulu feløgini kunnast um hvør er í uppskotið seinast 7 dagar áðrenn aðalfundin.
Valdir verða tveir tiltakslimir at sita eitt ár.
Starvsnevndin er í dagliga virkinum hægsta vald FÍF’s og hevur øll fíggjarlig viðurskifti um hendi. Tó skal aðalfundarsamtykt fyriliggja í samband við keyp ella sølu av fastari ogn. Starvsnevndin er í øllum førum bundin av avgerðum aðalfundanna.
Starvsnevndin hevur heimild at seta undirnevndir, um neyðugt við limum uttan fyri FÍF. Serstøk kappingarnevnd, ið hevur leiðsluna av øllum almennum kappingum innan frælsan ítrótt í Føroyum og sum tekur avgerð í møguligum trætumálum frælsum ítrótti viðvíkjandi, verður vald á hvørjum ári.
Formenn í undirnevndum skulu altíð vera valdir limir í starvsnevndini, ið ger arbeiðsreglur fyri allar undirnevndir.
Starvsnevndin kann seta kassameistara.
Starvsnevndin skal syrgja fyri, at lógir, reglugerðir og kappingarreglur altíð eru í neyvum samsvari við ÍSF og altjóða reglur.
Nevndarlimir fáa onga løn fyri størv síni.
Starvsnevndin sendur eina ferð árliga Ítróttasambandi Føroya frágreiðing um virki sambandsins.
FÍF skal samráðast við ÍSF og onnur sersambond, áðrenn altjóða stevnur setast í verk í Føroyum.
Grein 9
Aðalfundurin velur dómsnevnd sambært reglugerð fyri dómsnevndir hjá Ítróttasambandi Føroya.
Grein 10
Fíggjarliga grundarlagið er inntøka av landsdystum, luttøkugjald, partur av landskassastudninginum o.a.
Grein 11
Luttøka í almennum kappingum og á landsliði kunnu tey, ið til eina og hvørja tíð lúka tær hjá ÍSF og avvarandi altjóða myndugleika galdandi reglur.
Grein 12
Uppskot um avtøku av FÍF kann bert leggjast fram á aðalfundi. Fyri at vinna sømdir skal uppskotið samtykkjast av í minsta lagi 3⁄4 av teimum, ið atkvøðurætt hava, samstundis sum í minsta lagi 3⁄4 av feløgunum eru umboðað.
Eru ognir, skulu tær falla frælsa ítróttinum í landinum til, ella skulu á annan hátt verða ítróttini at gagni.
Soleiðis samtykt á stovnandi aðalfundi 22. juni 2002 og broytt á aðalfundi 12. mei 2004 og á aðalfundi 10. mei 2008.
Soleiðis broytt á aðalfundi 10. juni 2016


text:
KAPPINGARREGLUR 2013
Summar Grand Prix Renning
Navn og endamál
Almenna navni á kappingini er Summar Grand Prix Renning. Navnið kann broytast um ein stuðul ynskir og rindar fyri tað.
Endamálið við kappingini er at skapa kappingar av høgari góðsku fyri rennarar á einum hvørjum støði, og at økja um áhugan fyri renning.
Reglur fyri luttøku
Kappingin er fyri øll fræls ítróttafeløg í landinum, sum eru limur í FÍF. Kappingarnevndin hjá FÍF kann geva undantaksloyvi til onnur feløg/einstaklingar í einstøkum førum. Heitt verður á luttakararnar, sum umboða felag, í størstan mun um at vera í singlet/t-shirt við litunum hjá felagnum.
Bert rennarar, sum eru skrásettir limir í einum felag, áðrenn kappingardag, kunnu fáa stig.
Tað verður kappast í flokkunum:
• Kvinnur opin bólkur (f. -1997) tvs. 16 ár ella eldri
• Menn opin bólkur (f. -1997) tvs. 16 ár ella eldri
• Kvinnur (K45+) veteranar (f. 1958-1967) tvs. 46-55 ár
• Menn (M45+) veteranar (f. 1958-1967) tvs. 46-55 ár
• Kvinnur (K55+) superveteranar (f. -1957 ella fyrr) tvs. 56 ár ella eldri
• Menn (M55+)superveteranar (f. -1957 ella fyrr) tvs. 56 ár ella eldri
Aldurin verður roknaður, sum blivin aldur, tá árið 2013 er runnið.
Tað verður einans skipað fyri einstaklingakapping.
Ein rennari kann skifta felag í kappingarárinum.
Kappingarsløg
Kappingarnar kunnu verða landsveg-, býar-, bana- ella crossrenning. Kappingarsløg verða fastløgd áðrenn kappingarbyrjan.
Kappingar
Talið av kappingum verður ásett á hvørjum árið, tað kann verða skiftandi frá ári til ár. Í 2013 verða sjey kappingar.
1. Norðoyastevna (Klaksvík) leygardagin 1. juni kl. 11.00 – 5 km
2. Sundalagsstevna (Hvalvík) leygardagin 15. juni
3. Fjarðanstevna (Skála) sunnudagur 23. juni kl. 16.00 – 7,5 km (umleið)
4. Jóansøka (Tvøroyri) leygardagur 29. juni kl. ??.00 – ? km
5. Eystanstevn (Fuglafjørður) 6.-7. juli kl. ??.?? – ?? km
6. Vestanstevna (Sørvágur) 13. juli kl. ??.?? – ?? km
7. Ólavsøka (Tórshavn) leygardagu 27. juli – 5 km
Kappingarnevndin loyvir at motiónsrenning fer fram í somu renning sum Grand Prix renningin.
Stigtalva:
nr.1 = 40 stig
nr.2 = 34 stig
nr.3 = 30 stig
nr.4 = 26 stig
nr.5 = 23 stig
nr.6 = 20 stig
nr.7 = 18 stig
nr.8 = 16 stig
nr.9 = 14 stig
nr.10 = 12 stig
nr.11 = 10 stig
nr.12 = 9 stig
nr.13 = 8 stig
nr.14 = 7 stig
nr.15 = 6 stig
nr.16 = 5 stig
nr.17 = 4 stig
nr.18 = 3 stig
nr.19 = 2 stig
nr.20 = 1 stig
Bonusstig
Harumframt fær rennari í hevur gjøgnumført 6 kappingar 2 bonusstig, og gjøgnumførir rennarin allar 7 kappingarnar, so fær hann 3 bonusstig afturat. Tvs. møguleiki er at ogna sær samanlagt 5 bonusstig.
Samlaða einstaklingakappingin verður avgjørd eftir fimm av teimum bestu teljandi umførunum, sum rennarin hevur fingið.
Stendur tað á jøvnum, vinnur einstaklingurin, sum hevur uppnátt flest stig í einari kapping. Stendur tað framvegis á jøvnum vinnur einstaklingurin, sum hevur næstflest stig í einari kapping osfr.
Tilmelding
Tilmelding fer fram online á www.fif.fo ella á staðnum áðrenn kappingarbyrjan. Heitt verður tó á luttakararnar um at melda til online.
Umsiting
Kappingin verður umsitin av Kappingarnevndini hjá Frælsum Ítrótti Føroya (FÍF).
Tórshavn
18. apríl 2013
Kappingarnevndin
Hallur Holm, Guttorm Sørensen og Tummas N. Arge


text:
Í øllum føri fekk hann eitt herðindi av at lesa, tí annars vælskrivaðu, greinina hjá Bárða Nielsen í Altinget fyrr í vikuni. Í greinini ger løgmaður greitt, at Føroyar eru ein partur av Vesturheiminum, og at vit alsamt meira sjálvi skulu taka avgerðir, tá tað kemur til uttanríkis- og verjumál – nakað sum danska stjórnin tekur fult undir við.
Løgmaður fer í greinini inn á, at tað í Føroyum ræður eitt bláóygt kjak um verju- og uttanríkismál. Hetta er satt, men tað kemur ikki av ongum. Tað kemur nevniliga av, at vit í Føroyum ikki hava tikið størri uttanríkis- og verjupolitiskar avgerðir fyrr. At Høgni Hoydal velur at kalla tað eina søgufalsan má standa fyri hansara egnu rokning - tí tað hevur einki hald í veruleikanum. Men tað tykist mær, sum Tjóðveldisformaðurin livir í síni egnu verð, og nú er við at blíva bangin fyri, at vit kunnu taka avgerðir í málum, sum eru ríkismál. Tað hevur jú verið hansara uppáhald, at einki kann lata seg gera í hesum “sokallaða Ríkisfelagsskapinum” sum hann kallar tað.
Veruleikin er tann, at Ríkisfelagsskapurin er í eini broytingartíð, og at Føroyar nú standa í tí støðu at skula taka eina avgerð um ein møguligan NATO-radara á Sornfelli. Tað er púra greitt, at avgerðin liggur í Føroyum. Men ístaðin fyri at ymsir politikarir fyrihalda seg til sjálva avgerðina, so verður alt gjørt til ein vavgreyt, um hvør nú skal “eiga” radaran - skal hann verða danskur ella føroyskur? Tað er ein NATO-radari, talan er um, og vit - Føroyar - skulu avgera, um vit vilja hava hann ella ikki.
Ein yvirvøkuradari ger okkum ikki til eitt bumbumál
Eisini kemur gamla skrønan upp um, at Føroyar fara at gerast eitt bumbumál, um hesin radarin verður settur upp á Sornfelli – also at Føroyar beinleiðis verða í vanda.
Sannleikin er tann, at radarin skal síggjast í myndini av einari yvirvøkuverju av Norðuratlantshavi. Also hevur endamálið við radaranum ta beinleiðis mótsattu effektina av einum bumbumálið. Hann skal nevniliga verja okkum ímóti, at vit kunnu verða misnýtt av øðrum stórveldum. Radarin kann ikki skjóta, men kann síggja, og verður tískil okkara eygu.
Fyri stuttum var eg á einum sera áhugaverdum seminari á danska Forsvarsakademinum, og har hefti eg meg serliga við eina av útsøgnunum hjá Peter Viggo Jakobsen, sum er professari í Institut for Strategi og Krigsstudier í Forsvarsakademinum.
Hann segði, at Arktiski Kapacitetspakkin, sum radarin er ein partur av, er genialt skrúaður saman, tí hann kann síggja men ikki skjóta. Eingin – heldur ikki Russland - kann ilskast inn á, at eitt land vil vita, hvat hendur í egnum øki. Tað er okkara rættur og ábyrgd. Russland ger júst tað sama og hevur sett radarar upp eftir allari strandalinjuni heilt fra Europa til Asia.
Peter Viggo Jakobsen undirstrikaði, at radarin júst kemur undir tað, sum man kann gera fyri at verja sítt land, uttan at virka aggressivur og provokerandi á Russland.
Mín meining um radaran er greið: Vit mugu heldur vita enn gita. Radarin er ein verja av Føroyum og kann ongantíð gerast ein vandi.
Tjóðveldisformaðurin ristir í brókunum
At Høgni Hoydal hevur fingið riddarakrossin hjá løgmanni so skeivt í hálsin, er kanska ikki so óvæntað, og jú eisini skiljandi. Serliga tá løgmaður nú so greitt hevur meldað út, at Føroyar eru ein partur av vesturheiminum og skulu taka størri ábyrgd á uttanríkis- og verjupolitikkinum, og viktigast av øllum: At tað nú letur seg gera innan Ríkisfelagsskapssins karmar.
Tað fær nokk eitt hvørt loysingarfólk at rista í brókunum.
Edmund Joensen
Fólkatingslimur fyri Sambandsflokkin


text:
HIN MYRKI 11. SEPTEMBER - hjartanemandi minningarhald
Í hesum døgum eru 20 ár liðin síðani óhugnaliga terrorálopið á Tvíburðatornini í World Trade Center (Heimsins handilsdepil). Dagurin var 11. SEPTEMBER 2001. Amerikanarar hava valt at markera dagin við minningarløtum á støðunum har álopini vóru framd; og nógv var gjørt burturúr.
Forsetin Joe Biden og varaforsetin Kamala Harris, og George Bush, sum var forseti tá, vóru við á øllum trimum støðum, har tey bóru hvør sína heilsan fram. Um Billy Graham hevði livað í dag og verið rímiliga væl fyri, so hevði hann óivað verið boðin við, tí tað var hann, sum hevði almennu hirðaprædikuna til amerikanska fólkið fyri 20 árum síðani.
EINLEIKI
George Bush nevndi í síni røðu, at tað var ein sterkur einleiki, sum fevndi alt tað amerikanska fólki, sum úrslit av terrorálopunum: “Vit umfevndu tann fremmanda sum ein kæran vin!” segði George Bush. George Pataki, sum var Guvernørur í New York í 2001, kom eisini inn á tann sterka einleikan, ið bant tjóðina saman í eina eind fyri 20 árum síðani, men í samrøðuni við BBC-journalistin viðgekk hann, at “hesin einleikin er ikki ein veruleiki í dag, tá amerikanska tjóðin í dag er vorðin offur fyri eini álvarsamari polarisering millum fólkið!”
LIVE
Í sjónvarpinum og á netinum hava vit kunna fylgt við Live, meðan hátíðarhaldini hava verið. Tað var hjartanemandi bæði at síggja og hoyra nøvnini hjá teimum deyðu verða lisin upp av teimum avvarðandi. Talið á teimum, sum lótu lív undir atsóknini, er 2.977. Vit sóu og hoyrdu kvinnur og menn, sum mistu sín maka. Synir og døtur, sum mistu annað av foreldrunum ella bæði, tannáringar, sum ikki vóru føddir fyri 20 árum síðani, sum mistu ein abba ella ommu, ella eitt av sínum eldru systkjum, sum tey aldri komu at kenna. Tað var ikki meir enn hesi megnaðu at lesa navni hjá sínum kæru. At lesa henda langa navnalista tók drúgva tíð, men tað varð hildið út til seinasta navnið varð lisið upp. Nøvnini vóru skipaði alfabetiskt, sum gjørdi, at man visti, tá tað nærkaðist endanum.
HVAR VÓRU VIT TÁ?
Tað eru nakrir tilburðir í lívinum, sum seta seg so fast, at vit alt lívið minnast hvar vit vóru stødd, tá vit fingu boðini. Nógv av okkum vita hvar vit vóru stødd, tá vit hoyrdu um morðið av John F. Kennedy í november í 1963, ella tá vit hoyrdu um flogvanlukkuna í Mykinesi í september í 1970. Soleiðis bleiv tað eisini við sorgarleikinum 11. september 2001 – vit minnast hvar vit vóru tá, og vit minnast hvussu tað ávirkaði okkum!
Eg havi hugt í mína persónligu dagbók, hvat eg noteraði fyri 20 árum síðani. Havi hugsað at endurgeva nakað av mínum dagbóksnotatum her. Um hetta mundi avloysti eg í ambulansutænastuni á Landssjúkrahúsinuum. Hav í huga, at í eini dagbók er tað meiri talumálið enn skriftmál, sum verður brúkt, og ofta er tað beint út av posanum:
Glyvrar, týskvøldið 11. sept. 2001
Fór út til portørarnar kl.13:30 at tosa við Jákup (Jákup Nolsøe). Kl.14:10 setti eg meg við internetið, meðan eg bíðaði eftir Jákupi. Lesi á síðuni hjá Føroya Tele, at bæði tornini hjá World Trade Center eru árend av tveimum ferðafólkaflogførum við 18 minuttum ímillum. Ljóðaði so ótrúligt! Klikti meg inn á CNN, men kom ikki ígjøgnum; síðani inn á BBC, tá gekk betur. Har fekk eg tíðindini váttaði. Tá rópti eg inn í sjónvarpsstovuna og bað teir koyra sjónvarpið frá.
Meðan vit sita og hyggja, frættist, at beint nú er eitt flogfar stúrtað niður í Pentagon, og at fólkið í Hvítu Húsunum eru evakueraði, og at forsetin er fluttur á eitt trygt stað. Síðani frættist, at eitt fjórða flogfar er dottið niður í Pensylvania, sum møguliga eisini hevði eitt terrormál.
Hetta kendist óhugnaligt, og man sæt bert og bíðaði eftir hvat tað næsta fór at verða. Tað ljóðaði eisini, at í alt 8 flogfør í Amerikanska luftrúminum vóru kapraði í morgun; so man bíðaði bert eftir hvat fór at henda við teimum fýra.
Onkur kom til mín í dag og spurdi, um hetta mundi hava við endatíðina at gera. Hetta gav mær eitt høvi at vitna. Harrin ynskir at fáa tjóðina í tal. Amerika er í kríggstilstandi. Fór heim kl.16:00. Eri vorðin sjúkur í kvøld. Influensu við nógvari pínu í høvdinum.
Glyvrar, mikukvøldið 12. sept. 2001
Havi hildið songina allan dag. Amerika hevur avgjørt at fara í kríggj ímóti terrorismu og at fanga teir, sum stóðu aftanfyri hendingarnar í gjár.
Glyvrar, hóskvøldið 13. sept. 2001
Havi tað betri í dag. Arbeitt á kontórinum í dag. Pressan er á gosið um tað, sum hendi í USA. SVF hevur havt eykasendingar hesar dagarnar við beinleiðis sendingum frá vanlukkustøðunum; samsendingar við DR.
Tórshavn, fríggjakvøldið 14. sept. 2001
Í dag er minnisgudstænasta í Dómkirkjuni í Washington. Bush helt røðu. Billy Graham prædikaði, og hann var sær sjálvum líkur, tá hann minti natiónina á, at “hetta, sum hent er er eisini ein áminning til natiónina at venda við frá synd og søkja Gud við angur og umvending.”
Havi bitið merki í hvussu nógv fólk í hesum døgum hava leitað inn í kirkjur bæði í USA og Europa, og eisini her hjá okkum at søkja Gud í tí stilla. Mátti Gud fingið mong í tal. Tá Gud loyvir slíkum at henda, so er tað tí, at Gud roknar í sálum.
Almennur syrgidagur í Føroyum í dag. Nógvar kirkjur opnar m.a. Glyvra kirkja. Kl.12:00 var lýst til eina stilla løtu um alt landi í 2 minuttir. Eg, Elsa og Hervør høvdu eina stilla løtu í stovuni.
Hetta, sum hendi fyri 20 árum síðani, er ein áminning um tað ónda, sum býr í menniskjanum saman við tí góða í menniskjanum. Tað ónda vinnur mangan á tí góða, og tá kunnu fylgjurnar verða lagnuoyðandi, sum veruleikin var fyri 20 árum síðani. Evangeliið kann vinna á tí ónda. Lat okkum tí kunngera evangeliið saman við bønini um varðveitslu: “Harri, leið okkum ikki í freistingar, men frels okkum frá illum, tí at Títt er Ríki og valdið, og Tín er heiðurin í allar ævir. Amen.”
Kristiliga Tíðindatænastan
v/poul jóhan djurhuus, Glyvrar
gjaranes@gmail.com
Mest lisið í farnu viku
Skráin hjá IKTUS Sjónvarp, sunnudag 17. oktober 2021
Forfylgingarvanvid í Posta
Oljuprísirnir halda fram at hækka
Álitið á politikarar er lágt millum manna
Týr - útgávukonsert og 20 ára hátíðarhald
Rósa Samuelsen spyr um bíðilistar í sjúkrahúsverkinum
Venzel Olsen 100 ár
Eitt talv fyri deyðan
Føroyar skulu hava virknari samstarv við ES
Stórt tónleika tiltak á Ljósfestini í Vági
Thor keypt nýtt skip
Undantaksloyvi givið til taðing í fleiri hagapørtum
Nokk er nokk í Bústøðum
Skrúva fyri vatninum í Djóna í Geils gøtu og síðugøtum mánadagin 18. oktober
Barnabókaupplestur í Suðuroy leygardagin 16. oktober
Nýtt átak hjá Ferðslutrygd: Koyr. Bara.
Føroysku bankarnir lúka øll markvirðini í eftirlitsdiamantinum
Okkurt má gerast fyri heilsustarvsfólkini
Savnandi Savnsdagur í Kringvarpi Føroya
Vit mugu verja Bústaðir
Vøkstur og grøna kósin ganga hond í hond
Afturvendandi avbjóðingarnar mugu loysast
Bankarnir hava havt positiv eginpeningsavkast síðani 2016
Bókadeildin á heimspremieru við nýggjari barnabók eftir J.K. Rowling!
Samband
Postboks 226
FO-600 Saltangará


text:
"Kom á 2069!" (67) - 5. juli 2019
Sending um sjóvinnuna. Hesaferð ringja vit til Ragnar Hentzé, sum eigur útróðrabátin Anrana. Vit vitja hjá Care on Sea í Hvalvík, sum viðlíkaheldur glasfiburbátar. Tað er Sørin Svenning Danielsen sum…
"Kom á 2069!" (66) - 28. juni 2019
Sending um sjóvinnuna. Hesaferð ringja vit til Kristin Fris umborð á Skoraberg, sum fiskar gulllaks. Vit tosa eisini við línuskip…
"Kom á 2069!" (65) - 21. juni 2019
Sending um sjóvinnuna. Hesaferð ringja vit umborð á norska linuskipið Vestfisk, har føroyingar eru við, og vit fara tosa við skip…
"Kom á 2069!" (64) - 14. juni 2019
Sending um sjóvinnuna. Hesaferð ringja vit umborð á útróðrarbátin Fiskivarða og tosa við Fróða Ejdesgaard, Vit ringja eisini til…
"Kom á 2069!" (63) - 7. juni 2019
Sending um sjóvinnuna. Hesaferð ringja vit umborð á uppsjóvarskipið Norðingur og tosa við Lyen Petersen. vit ringja eisini umborð…
"Kom á 2069!" (62) - 31. mai 2019
Sending um sjóvinnuna. Hesaferð ringja vit umborð á línuskipið Ågot og tosa við Hjaltur Poulsen. Vit tosa eisini við Sven Arna An…
"Kom á 2069!" (61) - 24. mai 2019
Sending um sjóvinnuna. Hesaferð ringja vit umborð á partrolaran Polarhav og tosa við Jarmund Olsen. Vit vitja eisini á Gullaksavi…
"Kom á 2069!" (60) - 10. mai 2019
Sending um sjóvinnuna. Hesaferð ringja vit umborð á uppsjóvarskipið Hoyvík. Vit vitja eisini á skrivstovuni hjá Føroya Fiskimanna…
"Kom á 2069!" (59) - 3. mai 2019
Sending um sjóvinnuna. Hesaferð tosa vit við trúboðaraskipið Juvel 2. Vit tosa við nøkur sum hava verið við skipinum, sum kom aft…
"Kom á 2069!" (58) - 26. apríl 2019
Sending um sjóvinnuna. Hesaferð ringja vit umborð á uppsjóvarskipið Katrin Jóhannu og tosa við skiparan Árni Dalsgaard. Vit vitja…
"Kom á 2069!" (57) - 12. apríl 2019
Sending um sjóvinnuna. Hesaferð tosa vit við uppsjóvar skipið Norðing. Vit vóru eisini við mikrofonini tá útróðrarbáturin Bragd k…
"Kom á 2069!" (56) - 5. apríl 2019
Sending um sjóvinnuna. Hesaferð vitja vit umborð á línuskipinum Ågot, sum í gjár setti kós móti Flemish Cap. Vit ringja eisini um…
"Kom á 2069!" (55) - 29. mars 2019
Sending um sjóvinnuna. Í dag ringja vit umborð á flakatrolaran Gadus og tosa við Klæmint Jacobsen. Vit ringja niður á Miðalhavið…
"Kom á 2069!" (54) - 22. mars 2019
Sending um sjóvinnuna. Í dag vitja vit umborð á Stelki og Róki, sum komu inn í nátt vegna veður og vit tosaðu við nakrar av manni…
"Kom á 2069!" (53) - 15. mars 2019
Sending um sjóvinnuna. Í sendingini tosa vit við Eyðvarður Petersen, skipara á Sandshavinum um fiskiskap á Føroya Banka. Eisini v…
"Kom á 2069!" (52) - 8. mar 2019
Sending um sjóvinnuna. Í sendingini tosa vit við Mortan Mortensen, skipara á línumskipinum Kambi. Vit ringja eisini umborð á útró…
"Kom á 2069!" (51) - 1. mar 2019
Sending um sjóvinnuna. Í sendingini vitja vit á Norðfra og tosa við ymisk starvsfólk um hvat tey gera á virkinum. Vit ringja eisi…
"Kom á 2069!" (50) - 22. feb 2019
Sending um sjóvinnuna. Í sendingini tosa vit við Arvid Petersen, skipara á partrolaranum Fuglberg og við Finnbjørn Mikkelsen skip…
"Kom á 2069!" (49) - 15. feb 2019
Sending um sjóvinnuna. Fyrst í sendingini tosa vit við Jan Vang, umborð línuskipið Eivind. Síðan tosa vit við Hugo Poulsen, umbor…
"Kom á 2069!" (48) - 8. feb 2019
Sending um sjóvinnuna. Fyrst í sendingini ringja vit umborð á Línuskipið Jákup B. Síðan ringja vit til útróðrabátin Barmur og tos…
"Kom á 2069!" (47) - 1. feb 2019
Sending um sjóvinnuna. Vit ringja fyrst umborð á trolbátin Búgvin og tosa við Bjarta Nattestad Petersen. Síðan hoyra vit frá Høgn…
"Kom á 2069!" (46) - 25. jan 2019
Sending um sjóvinnuna. Í dag ringja vit umborð á partrolaran Breiðanes og tosa við Aron Berg. Karmal Olsen greiður okkum frá um s…
"Kom á 2069!" (45) - 18. jan 2019
Sending um sjóvinnuna. Hesaferð vitja vit fyrst inn á gólvið hjá Tórshavnar Havn og tosa við Sigurd Otthamar, havnarfúta. Aftaná…
"Kom á 2069!" (44) - 11. jan 2019
Sending um sjóvinnuna. Vit ringja umborð á línuskipið Núpur og tosa við John Kári Jacobsen. Vit vitja útróðrarbátin Brandur og to…
"Kom á 2069!" (42) - 7. des 2018
Sending um sjóvinnuna. "Vit ringja umborð á Thor Modi og Dýrindal. Vit tosa við stýrimannin Karstin Vang umborð á Thor Modi, eitt…
Samband
Postboks 226
FO-600 Saltangará


text:
Nú summarfrítíðin hjá nógvum er at enda komin, byrjar vetrarítótturin sítt virksemi aftur. Børn og ung verða boðin at tekna seg til ítrótt, og flestu teirra, sum longu eru uppi í ítrótti halda fram.
Ítróttasamband Føroya vil fegið verða við og gera sítt til at børnini, tey ungu eins og foreldur og avvarandi saman við teimum, ið varða av ymisku ítróttafeløgunum, fáa eina góða byrjan og í framtíðini góða uppliving í ítrótta-umhvørvinum.
Vit vísa á leiðreglurnar um góðan atburð, sum Ítróttasamband Føroya hevur orðað og staðfest í 2008.
Hesar leiðreglur siga nakað um, at vit skulu fara væl um hvønn annan og hava virðing hvør fyri øðrum, so at ítrótta-umhvørvið er eitt gott og trygt umhvørvi, har øll kunnu kenna seg væl og vird og koma saman í gleði.
Okkara hugskot er, at feløgini saman við børnunum, teimum ungu og foreldrum/avvarandi taka evnið um góðan atburð upp við byrjan av ítróttaárinum. Hetta kann verða gjørt á felagsfundi, har leiðreglurnar verða gjøgnumgingnar, og tosað kann verða um týdningin av hesum.
Leiðreglurnar eru at finna sum plakat áleið í A2 stødd. Ætlað at verða hongd upp í felagshølum og høllum. Eisini eru serstøk kort í A5 stødd, sum kunnu takast upp hvørt sær.
Tað ber eisini til hjá feløgum, ið hava heimasíðu, at vísa til leiðreglurnar umvegis sína heimasíðu.
Feløg kunnu fáa plakatina og kortini við at seta seg í samband við skrivstovuna hjá ÍSF, umframt at leiðreglurnar eru á heimasíðuni hjá www.isf.fo undir bjálkanum Góður atburður.
Vit í ÍSF vóna, at hetta er við til at ítrótturin altíð er eitt ynskiligt umhvørvið.


text:
Arbeiðsøki
Psykoterapeutiskar samrøður við einstaklingar, pør og bólkar
Samrøður við ung og vaksin
Faklig vegleiðing/supervisión
Fyrilestrar, skeið og onnur undirvísing
Samrøður
Eg havi samrøður við fólk, ið stríðast við ymsar sálarligar trupulleikar so sum etingarólag, tunglyndi, strongd, avleiðingar av kynsligum ágangi og øðrum, ið á einhvønn hátt ger lívið trupult.
Mín teoretiska tilgongd er nógv ávirkað av systemiskari og narrativari ástøði, men eg fái eisini íblástur frá øðrum tilgongdum. Í mínum arbeiði merkir hetta m.a., at eg í samrøðunum eri upptikin av at skapa frástøðu til sjálvan trupulleikan og á henda hátt at víðka um møguleikarnar hjá tí einstaka aktivt at gera nakað við trupulleikan, ið viðkomandi ynskir at minka um.
Tó er tað mest umráðandi fyri meg, at samrøðurnar eru meiningsfullar hjá tí einstaka, og at tær eru viðvirkandi til ynsktu broytingina, ella orsøkina til sálarfrøðiligu samrøðurnar. Samstarvið er grundleggjandi útgangsstøðið fyri, at samrøðurnar kunnu vera hjálpsamar, og tí nýti eg – áðrenn og aftaná hvørja samrøðu – tvey stutt spurnarbløð, ið gera tað lættari hjá báðum pørtum at fylgja við í, hvønn mun samrøðurnar gera.
Útbúgving
2016: Ph.d. (les meiri um verkætlanina her)
2010: Serútbúgving innan etingarólag
2010: Autorisatión frá Dansk Psykolognævn
2006: Kandidatútbúgving frá universitetinum í Keypmannhavn
Starvsroyndir
Eg havi arbeitt sum sálarfrøðingur í Keypmannahavn frá 2007-2015 á Psykoterapeutisk Center Stolpegård (Region Hovedstadens Psykiatri), har eg eisini havi gjøgnumført mína ph.d. verkætlan.
Í Føroyum starvaðist eg frá 2015-2018 sum sálarfrøðingur á miðnámsskúlaøkinum. Síðani tá havi eg virkað sum sjálvstøðugur sálarfrøðingur.
Limaskapir
Føroyskir Sálarfrøðingar
Dansk Psykologforening
ICCE: The International Center for Clinical Excellence
SPR: Society for Psychotherapy Research


text:
Skógur
Ein skógur er eitt størri økið, sum er klætt við meira ella minni høgum trøum. Ofta verður eitt øki definera sum ein skógur, tá tað eru so nógv trø, at tey ávirka nærumhvørvið, tvs. at tað er minni vindur og annar hiti millum trøini enn um tey ikki høvdu verið har. Tá ið hæddin á trøunum er yvir 5 metrar og avstanduri millum tey er minni enn 30 metrar, so fer ein slík broytig fram í umhvørvinum. ST definerar eitt øki sum skóg, tá tað er størri enn 5.000 kvadratmetrar, inniheldur trø ið eru hægti enn fimm metrar og tá trækrúnurnar fevna um minst 10% av økinum.
Skógir hoyra heima har ið tað regnar meira enn tað osar burt. Tilsaman eru um 25 skógfriðað lendi eru í Føroyum.[1]


text:
Føroyar lesa høvuðsevnið á læraradegnum
Lesing
Í døgunum 9., 10. og 11. november verða læraradagar í Norðurlandahúsinum. Fyriskipari er Nám.
Høvuðsevnið er lesing, og er hetta framhald av verkætlanini Føroyar lesa, sum fór av bakkastokki í august 2020.
Skráin er tann sama allar tríggar dagarnar. Hon er rættiliga fjølbroytt og tryggjar, at einstaki lærarin kennir seg og sínar lærugreinar aftur og fær brúkt innihaldið í degnum sum íblástur og víðari menning. Talan er um tríggjar høvuðsfyrilestrar, sum eru ætlaðir øllum luttakarunum, og fimm verkstovur/fyrilestrar, sum einstaki lærarin velur ímillum.
Niðanfyri er skráin við kunning um fyrilestrar, verkstovur og framløgur.
Vinaliga setið tykkum í samband við Nám, um spurningar ella ivamál eru. Tit kunnu ringja ella skriva beinleiðis til Dorthe Pedersen, 555175 ella dorthe@nam.fo.


text:
Niðurlond
Niðurlond ella Háland ella Holland er eitt kongaríki í Evropa. Í norðri hevur Niðurlond mark við Norðsjógvin, í eystri við Týskland, og í suðri við Belgia.
Niðurlendingar eru kendir fyri at hava víðskygda og frílynta samfelagsáskoðan.
Søga[rætta | rætta wikitekst]
Í 16. og 17. øld sigldu niðurlendskir sjófarar og keypmenn burtur í fjarskotin lond at finna ríkidømi. Niðurlendingar tóku mong hjálond, og niðurlendska hjálandaríkið var úr Landsynningsásia til Norðuramerika. Handil hevur enn stóran týdning í Niðurlondum.
Í 1609 slitu sjey protestantiskir landslutir fyri norðan í Niðurlondum frá Habsborgararíkinum. Í 1650-árunum vóru hesir landslutir vorðnir ovurríkir av handli við Asia og Amerika. Dugnaligir jødar og protestantar flýddu hagar í hópatali úr katólsku londunum Fraklandi og Spania. Frælsa niðurlendska samfelagið eggjaði til, at uppfinningar og hugskot komu út ímillum manna. Vísindamaðurin Christiaan Huygens (1629-1695) gjørdi øll bilsin, tá ið hann avdúkaði, at ljósið flytur seg í bylgjum. Antonie van Leeuwenhoek (1632-1723) varnaðist, hvussu blóðið er sett saman. Múgvandi handilsmenn lótu byggja høg hús, galvarnir vórðu laðaðir sum røkur, og teir bíløgdu listaverk hjá mætum listamonnum sum Rembrandt Harmenszoon van Rijn (1606-1669) og Johannes Vermeer (1632-1675) at hava til prýðis.
Politikkur[rætta | rætta wikitekst]
Í Beneluks er aktiv deyðshjálp lóglig. Niðurlendska lóggávan sigur, at øll niður til 12 ár kunnu nýta hendan møguleikan [1].
Landafrøði[rætta | rætta wikitekst]
Um triðingur av Niðurlondum hevur áður staðið i sjógvi. Meginparturin av hesum lendinum verður nýttur sum akurlendi og beiti, men ein fjórðingur av tí er nýtt til byggilendi, vegir og fríøki. Av tí at stórur partur av landinum er ájavnt sjóvarmálan ella undir, er mangan stórur vandi fyri vatnflóð. Til tess at forða fyri hesum eru gjørdar ovurstórar byrgingar, og ógvuliga væl verður fylgt við, hvussu høgt sjógvurin stendur.
Landslutir[rætta | rætta wikitekst]
Størstu býir[rætta | rætta wikitekst]
Fólkið[rætta | rætta wikitekst]
Niðurlendingar eru eitt blandað fólk. Mong fólk úr gomlu niðurlendsku hjálondunum í Landsynningsásia og Suðuramerika búsettu seg í Niðurlondum í 1940- og 1950-árunum. Tilflytingin helt fram í 1960-árunum, tá ið mangir fremmandaverkamenn úr Suðurevropa, Marokko og Turkalandi komu til Niðurlanda. Tilflutta fólkið er nú fimtingurin av fólkinum í teimum stóru býunum. Niðurlendingar eru erpnir av frílynta tilflytara- og flóttafólkapolitikki sínum.
Búskapur[rætta | rætta wikitekst]
Mong fleirtjóðafeløg eru niðurlendsk, og vinningurin hjá hesum feløgum er helvtin av inntøkum landsins. Havnin Europoort í Rotterdam í Niðurlondum er ein tann størsta havnin í verðini. Higar koma bæði rávørur og lidnar vørur úr øllum heimi, til dømis stórar nøgdir av frukt og djús. Djúsið kemur ofta við stórum tangaskipum úr Suðuramerika. Tað verður koyrt á serlig djúsvirki, har tað verður pakkað í smærri pakkar. Síðan verður djúsið flutt við toki, lastbili ella skipi til ymisk lond í Europa. Europoort-havnin er øgiliga stór: 20 km breið og 40 km long. Alt er tó ikki havnarøki; har er eisini eitt tað størsta ídnaðarøkið í Europa, har tey framleiða bensin, vaskipulvur og nógv annað. Havnin er ein týðandi miðdepil fyri flutning í Europa. Samband er við alt Europa eftir Rínánni, vegum, jarnbreytum og um flogvøllin.
Keldur[rætta | rætta wikitekst]
- ↑ http://news.nationalpost.com/2013/12/12/belgium-euthanasia/
- ↑ "Bevolking; geslacht, leeftijd, burgerlijke staat en regio, 1 januari". Statistics Netherlands. 2013. http://statline.cbs.nl/StatWeb/publication/?DM=SLNL&PA=03759NED&D1=0&D2=129-132&D3=0,5-16,101-902&D4=21-22&HDR=T,G2&STB=G1,G3&VW=T. Heintað 10. januar 2014.
Hygg eisini at[rætta | rætta wikitekst]
Ávísingar úteftir[rætta | rætta wikitekst]
- Almenna heimasíðan:
- rijksoverheid.nl (á niðurlendskum)
- government.nl (á enskum)


text:
Húsini við Brunn
Brunnhúsini eru bygd í seinnu helvt av 1600-talinum.Upprunaliga vórðu tey smíðað úr rekaviði, men eystari partur av húsinum er úr einum stokki úr pommerskari furu, keypt á uppboði eftir tað sokallaða „Saksunar-skipið“, ið fórst í Saksun í 1828.
At Brunnahúsini hava verið valahús í bygdini fyrr í tíðini sæst, tí tá vitjan kom í bygdina av fólki, sum kanska vóru av tí “betra slagnum”, varð ofta farið við Brunn at biðja um hús, og var tað altíð leyst og liðugt. Tá var gingið um dyrnar í ovaru hæddini, og boðið varð inn í bestu stovu.
Brunnhúsini hava eina ørgrynnu av fornlutum, sum allir hava sína søgu, bæði um lívið í Nólsoy og úti í heimi í gomlum døgum. Av sonnum eina vitjan vert.
Tað er Nólsoyar Forminnisfelag við Onnu Juul Thomsen, sum vara av Húsunum við Brunn.
Opið er eftir avtalu við Kunningarstovuna//Visit Nólsoy á tlf. 52 70 60 – ella far á vitjan við frásøgufólki hvønn dag kl. 15.00/3PM. Kom bara inn á Kunningarstovuna.
Kelda: Anna Juul Thomsen
Meira kunning um húsini við Brunn


text:
Her røðan hjá Signhild V. Johannesen, tá ið vælveruøkið í Klaksvíkar Svimjihøll lat upp í dag.
Vit renna og tuska, vit stremba og stressa, ja kanska ongantíð meira enn í jólamánanum. Hvat vit renna eftir, ella renna undan, vita vit helst ikki.
Vit hoyra um vinir og starvsfelagar sum ikki hóra undan, men fara niður við stress.
Stress er eitt orð, sum ikki lá so frammaliga í mínum barnaárum. Kanska kemst tað av, at kappingin og avbjóðingarnar ikki vóru tær somu sum í dag.
Í dag hevur tað stóran týdning, at vit eru “on”. Arbeiðsplássið krevur tað, familjan krevur tað, og vit krevja tað av okkum sjálvum. Internetið, telefonin og allir hinir talgildu hentleikarnir gera, at vit allatíðina fáa innlit í, hvat hini gera og setur tað kanska krøv til okkum, um hvat vit áttu at gjørt.
Soleiðis var tað ikki fyrr!
Eg veit at tíðin ikki stendur í stað, og at tað ikki ber til at bakka aftur. Sjálvt um tað er tað vit hoyra, vil eg mótmæla til eitt vist.
Tað er okkurt vit kunna gera sjálvi, tí tað eru vit sum seta dagsskránna, og tí eisini vit sum kunnu seta mørk.
Men tað krevur mót, tí vit kunnu ikki melda okkum út úr samfelagnum, vit eru ein partur av tí, og tí verða vit til tíðir drigin við – viðvørt meir, viðvhørt minni.
Tá vit so av ymiskum orsøkum hava tørv á at seta ferðina niður, er tað gott við góðum aktivitetum sum tvinga okkum at vera still, njóta løtuna og bara hugsavna okkum.
Vit kunnu m.a. seta bilin, fara ein gongutúr, serliga nú tað er so hugnaligt at ganga og hyggja í handilsvindeygu. Avspáka í desember, baka eitt slag av smákøkun, heldur enn at keypa trý sløg.
Og tað kennist gott, minnir um fyrr, minnir um ommu sum gekk heima, stákaðist, nynnaði og bara var, uttan øll nútíðar krøv.
Ein segði tað soleiðis, tá hann var spurdu um hví honum dámdi at svimja: “tá verið eg ongantíð avbrotin av einari telefon ella øðrum skermum. Tað er veruliga kvalitetstíð.”
Tí er hetta nýggja vælveruøkið avgjørt eitt spennandi og heilsugott tilboð.
Góðu tit øll – starvsfólk og gestir
Í dag bjóða vit býnum inn til eitt vælveru øki, ein frístað, ið ikki finst aðrastaðni í Føroyum enn í Klaksvík. Hetta er nýtt og spennandi, og gevur avgjørt meining í dagsins samfelagið. Her fara vit at slappa av, hvíla heilan og mýkja vøddar.
Eg eri sannførd um, at hetta tilboðið fer at gera mongum gott.
At hava so íðin starvsfólk, sum deila dreymar við okkum politikkaranum, er bara so fantastiska gott. Tí tað er júst soleiðis, at starvsfólk kunnu vera við til at stýra rákinum, og somuleiðis vera við til at mynda býin. Tá ið báðir partar kenna vegin og vilja málið, so gongur ferðin væl.
Hóast arbeiðið hevur drigið nakað út, so kunnu vit í dag fegnast um, at vælverudepilin nú opnar.
Torkil hevur royndarkoyrt og klárgjørt vælveru depilin á besta hátt, og eigur tú, Torkil, eina stóra tøkk fyri tað.
Stóra takk til tykkum starvsfólk her í svimjihøllini, takk til borgarstjóran og umsitingina í býráðnum.
At skapa nýtt er neyðugt og hoyrir tíðini til. Men tað merkir ikki, at vit ikki eisini skulu steðga á, hugsavna okkum, merkja eftir og njóta umstøðurnar, tí tað er nú vit hava tíð, og tað er nú vit skulu liva
Hjartaliga vælkomin í vælveruøki í svimjihøllini.
Gleðilig jól 😊


text:
Kjølbro - lív og virki
Innihald: Virki og virksemi ; Vinnuliga virksemið byrjar ; Skipasøgan ; Trolararnir hjá Kjølbro ; Útróður og Kjølbro ; Stríðið um havnarlagið ; Virksemið á Skála ; Salt- og klippfiskur ; Ísfiskur ; Sildafiskiskapurin ; Nýggjur fiskiídnaður ; Hermetikkvirkið ; Kósavirkið gjørdist framtíðin ; Samband við bygdir ; Fiskaútflutningur ; Farma- og ferðamannaskip ; Handlarnir hjá Kjølbro ; Onnur virki hjá Kjølbro ; Klaksvík undir seinna heimsbardaga ; Fígging og fíggjarheimurin ; Stríðið fyri rættindum í Grønlandi ; Politikarin Kjølbro ; Kjølbro og fiskimenn ; Kjølbro sum privatpersónur ; Heimið á Biskupsstøð ; Áhugamál og ítriv ; Patrónurin og klientar hansara ; Kjølbro og samkoman ; Læknastríðið - ein beiskur biti ; Fólk rundan um Kjølbro ; P/F J.F. Kjølbro - seinastu árini ; Tikið saman um Kjølbro


text:
Útivika 21.-25. juni
kl. 16-22 Krokk verður sett fram á vøllinum á Fossánesi – øll eru vælkomin at fara norður at spæla krokk. Hetta er møguligt hvønn dag í útivikuni.
kl. 19 felagssangur á Støð í Hvannasundi. Øll eru vælkomin at taka egna kaffi- og/ella thekannu, koppar og tað, sum har til hoyrir við.
Týsdagur
kl. 16-22 Øll eru vælkomin at fara norð á Fossánes at spæla Krokk.
kl. 15 Klatring við Kaj Eli Sørensen fyri børn í aldrinum 3-12 ár. Hetta verður úti á Rættum, sum er uppi yvir tunnilsmunnanum til Viðareiðis. Øll børn skulu koma við vaksum. Tit tekna tykkum við at trýsta á her og fylla teigarnar út.
Tiltakið endar, tá øll børnini hava klatrað.
kl. 19 Til ber at stuðla NHR við at keypa kaffi og vaflur við kirkjuhúsið
kl. 19 Fótbóltskapping fyri kvinnur á vøllinum í Hvannasundi. Fótbóltskappingin verður skipað soleiðis, at tríggjar verða í hvørjum liði. Tit tekna tykkara lið til her.
Kl. 20 fótbóltskapping fyri menn á vøllinum í Hvannasundi. Fótbóltskappingin verður skipað soleiðis, at tríggir verða í hvørjum liði. Tit tekna tykkara lið til her.
Mikudagur
kl. 16-22 Øll eru vælkomin at fara norð á Fossánes at spæla Krokk.
kl. 17 fótbóltskapping fyri børn verður á vøllinum í Hvannasundi.
Øll børn, sum ynskja at verða við í kappingini møta í góðari tíð. Fótbóltskappingin er ætlað børnum upp til 13 ár.
kl. 18 fer Kaj Eli Sørensen at síga við teimum, sum eru 13 ár og eldri. Hetta verður úti á Rættum, sum er uppi yvir tunnilsmunnanum til Viðareiðis. Tit tekna tykkum til her.
Tiltakið endar, tá øll eru sloppin framat.
Hósdagur
kl. 16-22 Øll eru vælkomin at fara norð á Fossánes at spæla Krokk.
kl. 18 gongutúrur niðan á Fossdal. Vit møtast við parkeringsplássið við Fossá.
Fríggjadagur
kl. 16-22 Øll eru vælkomin at fara norð á Fossánes at spæla Krokk.
kl. 17-20 verður kajakkrógving á sundinum. Fólk frá Kajakk.fo standa fyri tiltakinum og verða á staðnum og greiða frá, hvussu farast skal fram. Tey hava alla útgerð, eisini bjargingarvestar og turrdraktir. Tey koma at verða uppi á landi og úti á sundinum við teimum, sum fara at rógva kajakk.
Aldursmarkið er 7 ár. Børn, sum ætla at rógva Kajakk skulu hava onkran vaksnan við sær.


text:
Livandi steinar
Sum prestur og sálarrøktari hevði rithøvundurin, George Johnsen, nógvar royndir og upplivingar úr gerandisdegnun hjá fólki.
Hesi ymsu lívskor - sum vit ivaleyst eisini kenna nakað til - eru dømi, sum hann knýtir í andaktirnar til tess at lýsa og seta dagsins orð í rætta perspektivið.
Í hesum er hann meistari í
Hetta letur á ein einfaldan og greiðan hátt upp Guds orðið fyri lesaranum, so hann fær nakað burturúr og fær svar uppá spurningar - bæði bíbilskar og persónligar.
Rithøvundur: George Johnsen
Forlag: Forlagið Akkerið
Útgivin: 2017
Blaðsíður: 330


text:
Kjak:Føroyingasøga
Eg haldi, at tað er skeivt, at heitið 'Føroyingasøga' er í einum. Heitið merkir bara 'søga føroyinga' (føroyingur: hvørsfall, óbundið). Hetta er ikki Føroyingasøgan, hetta er søga føroyinga/føroyinga søga. Okkara søga/søga okkara ikki Okkarasøga. Hans Andriasar søga ikki Hansandriasarsøga(n). Á upprunamálinum eitur savnið færeyinga saga. Eg veit ikki hvør hevur funnið uppá at seta orðini saman. Eg havi sæð tað fleiristaðni, men eg haldi kortini, at tað er skeivt. (Skrivaði brúkarin Hannsjálvur hin 22. apríl 2015).
- Hey Hannsjálvur. Um tú trýstir á "Vís søgu", so sært tú, at greinin bleiv upprættað í 2005 sum Føroyina søga av týska brúkaranum Arne List. Í 2007 flutti føroyski brúkarin Quackor síðuna til Føroyingasøga. Eg skal flyta hana aftur til upprunaheitið Føroyinga søga. Greinin snýr seg um bókina (saga'ina ella søguna) sum varð skrivað í Íslandi í Víkingatíðini, enska greinin eitur Færeyinga saga. Minst til at trýsta á ~~~~ (tú finnur tað beint undir har ið tú goymir síðuna), tá ið tú skrivar á eina kjaksíðu, soleiðis at onnur kunnu síggja, hvør ið hevur skrivað innleggið. Hasi teknini verða gjørd um til títt brúkaranavn og tíðspunktið fyri nær ið tú skrivaði tað. Vinarlig heilsan EileenSanda (kjak) 21. apr 2015 kl. 23:30 (UTC)
- Hey aftur. Nú hugdi eg eftir, hvat ið Sprotin sigur. Sambært Sprotanum, kann man gott siga "Føroyingasøga" í einum orði: "Føroyingasøga (søg.) elsta søga føroyinga (fevnir um tíðarskeiðið frá landnámi o.u. 800 til o.u. 1050, skrivað í Íslandi um 1200), ~ sigur t.d. frá viðurskiftum millum høvdingarnar báðar Sigmund og Trónd; eis. Tróndarbók".
- Eg veit ikki, hvat ið er rættast, men nú er síðan so flutt til "Føroyinga søga". Vh. EileenSanda (kjak) 21. apr 2015 kl. 23:46 (UTC)


text:
Revsimál
Revsimál viðvíkja málum um lógarbrot, sum kunnu hava við sær revsing sum bøtur ella fongsul. Tað kunnu t.d. vera mál um harðskap og dráp. Her á síðunum finnur tú kunning um eftirkanningar hjá løgregluni, grundlógarhoyring, varðhaldsfongsling og høvuðsviðgerð í rættinum.
Høvuðsviðgerð
Løgreglan eftirkannar revsimál. Tá ið eftirkanningin er liðug, reisir ákæruvaldið ákæru í málinum og sendir rættinum málið, har høvuðsviðgerðin kann byrja.
Tá ið ákæruvaldið hevur reist ákæru í málinum (ført eitt ákærurit) og síðan sent rættinum málið, verður tann skuldsetti boðaður at koma á ein rættarfund og fær útflýggjað ákæruritið. Hin skuldsetti verður hereftir nevndur ákærdi. Ákæruritið inniheldur millum annað eina stutta lýsing av, hvat málið snýr seg um, og eina ávísing til tær reglur í revsilóggávuni, sum ákæruvaldið metir hin ákærda at hava brotið.
Um høvuðsviðgerðina
Tá ið ákæra er reist, verða partarnir í málinum boðaðir at koma á rættarfund.. Rættarfundurin verður nevndur høvuðsviðgerðin og er tann rættargangur, har ákæri og verji avhoyra bæði hin ákærda og vitni í málinum og leggja fram prógv. At enda greiða ákæri og verji frá, hvussu teir halda, at málið eigur at verða avgjørt, og hvat revsingin eigur at vera. Tað verður nevnt dómsviðgerðin ella endaligar viðmerkingar. Hereftir, og fyri dómssøgnina, fær hin ákærdi altíð orðið. Dómari/dómarar rættarins siga hereftir dóm í málinum og gera av, um tann ákærdi er sekur ella skal fríkennast. Verður tann ákærdi kendur sekur, ásetur dómarin/dómararnir eisini, hvat revsingin skal vera.
Hvat hendir í høvuðsviðgerðini?
Í býarrættinum byrjar rættarfundurin við, at ákærin lesur upp ákæruritið. Aftaná upplýsir ákærdi, um hann ella hon ásannar seg sekan í revsiverda tilburðinum, sum ákæruritið lýsir. Síðan verður ákærdi avhoyrdur – fyrst av ákæranum og síðan av verjanum. Ákærdi hevur ikki skyldu at taka til máls ella svara spurningum.
Hevur ein skyldu at koma á fund?
Ert tú ákærdur í málinum ella boðaður sum vitni, hevur tú skyldu at koma. Fært tú ikki komið á fundin, skalt tú alt fyri eitt seta teg í samband við rættin ella advokat tín. Tað er rætturin, sum ger av, um grund tín til ikki at koma á fund er haldgóð. Er talan um sjúku, skalt tú vera fyrireikaður til at útvega eina læknaváttan, sum tú sjálvur skalt rinda fyri.
Hvør er við í rættarmálinum í einum revsimáli?
Í einum revsimáli eru ákærdi og verjuadvokatur hansara til staðar í rættarsalinum. Tað sama er ákærin og møguliga hin órættaði/ofrið umframt onnur vitni alt eftir slagi av lógarbroti.
Í Føroya rætti verður tað í flestum málum ein einstakur løgfrøðiligur dómari, sum avger málið. Í dómsmansmálum verða tað ein løgfrøðiligur dómari og tveir dómsmenn, sum í felag avgera málið, men í nevningamálum verða tað tríggir løgfrøðiligir dómarar og eitt nevningating við seks nevningum, sum avgera málið.
Í landsrættinum eru tað í dómsmansmálum tríggir løgfrøðiligir dómarar og tríggir dómsmenn, sum avgera málið, men í nevningamálum í landsrættinum eru tað tríggir løgfrøðiligir dómarar og eitt nevningating við níggju nevningum, sum avgera málið.
Í rættarsalinum kunnu harumframt vera áhoyrarar, hjálparadvokatur, tulkur, vaktarvørðir og fundarskrivari til staðar.
Hvat er ein tilnevndur verji?
Ein tilnevndur verji er ein verjuadvokatur, sum tað almenna letur tí skuldsetta (ákærda) at vera tøkan í einum revsimáli. At advokaturin er tilnevndur ber millum annað í sær, at ómakslønin til advokatin verður í fyrsta umfari goldin av tí almenna. Um ákærdi verður kendur sekur og dømdur, fer tað almenna seinni at krevja advokatútreiðslurnar frá ákærda (nú dømda).
Hin skuldsetti kann vanliga sjálvur velja, hvønn hann ella hon vil hava sum verjuadvokat. Hjá ungum undir 18 ár er tað tann/tey, sum hevur/hava foreldramyndugleikan, sum ræður/ráða.
Løgreglan hevur skyldu at vegleiða ein skuldsettan um møguleikan fyri at fáa ein verja tilnevndan.
Vanliga skal ein verji verða tilnevndur í øllum revsimálum, uttan so at talan er um eitt minni álvarsligt mál, har hin skuldsetti t.d. bara kann verða dømdur bót og ikki fongsulsrevsing
Endurgjaldskrav
Teir órættaðu í brotsgerðum hava vanliga møguleika fyri at fáa rættin, tað merkir her løgfrøðiliga dómaran, at taka støðu til endurgjaldskrav teirra í sambandi við viðgerðina av revsimálinum. Í ávísum førum kunnu teir fáa tilnevndan ein advokat til at hjálpa við at gera kravið upp.
Dómsmansmál
Føroya rættur viðger revsimál sum dómsmansmál, um hin ákærdi noktar seg sekan, og um ákærin krevur fongsulsrevsing í minst 6 mánaðir, ella um málið er av serliga víðfevndum týdningi.
Í einum dómsmansmáli eru ein løgfrøðiligur dómari og tveir dómsmenn, ið virka sum dómarar í málinum. Teir tríggir dómararnir døma á jøvnum føti. Dómsmenn verða eisini nevndir leikdómarar, ið er eitt savningarheiti fyri dómsmenn og nevningar.
Um hin dømdi ella ákæruvaldið hevur hug at skjóta avgerðina hjá Føroya rætti fyri landsrættin, verður málið í landsrættinum vanliga viðgjørt sum dómsmansmál. Í landsrættinum viðgera tríggir løgfrøðiligir dómarar og tríggir dómsmenn eitt dómsmansmál.
Reglur í dómsmansmálum
Dómsmenn hava skyldu at upplýsa, um teir kenna nakrar av persónunum (pørtunum) í tí máli, sum teir skulu døma í. Dómsmenn skulu eisini undirrita eina váttan, har teir lova við eftirsketni at fylgja málinum, teir døma í, umframt at teir fara at døma málið við støði í tí, teir halda vera prógvað, og annars fara at fylgja lógini.
Soleiðis byrjar málið
Dómsmenn sleppa ikki at síggja ákæruritið í málinum, fyrr enn teir møta í rættinum. Við málum í landsrættinum er longu sagdur dómur í býarrættinum, og her fáa dómsmenninir útflýggjað eitt makaskjal av dóminum hjá býarrættinum í málinum. Í dóminum er ákæran eisini við.
Rættarfundurin byrjar við, at ákæruritið ella dómurin, sum er vorðin kærdur, verður lisin upp. Eftir tað kann ákærin møguliga geva fleiri upplýsingar um málið, men vanliga verður beinan vegin farið undir at hyggja at prógvunum í málinum.
Prógvini eru kjarnin í einum og hvørjum revsimáli. Fyrst verður hin ákærdi avhoyrdur, og síðan verða vitnini avhoyrd. Skjøl, sum hava týdning fyri málið, verða gjøgnum rættarfundin viðgjørd og víst bæði dómsmonnum og løgfrøðiligu dómarunum.
Eftir próvførsluna
Tá ið rætturin hevur hoyrt og sæð øll prógv, greiðir fyrst ákærin og síðan verjin frá, hvussu teir meta málið. Tað verður nevnt dómsviðgerðin. Áðrenn dómararnir geva seg burturfrá at gera av í málinum, fær hin ákærdi høvi at koma við einari endaligari útsøgn.
Dómsmenninir í málinum luttaka í málsmetingini og málsavgerðini á jøvnum føti við løgfrøðiligu dómararnar. Dómsmenninir eru ikki bara við í sjálvari málsavgerðini, men eisini í nøkrum av teimum avgerðum, t.e. úrskurðum, ið møguliga skulu verða tiknir á rættarfundinum.
Dómsmenninir skulu taka støðu til, um ákærdi er sekur í tí, hann ella hon eru ákærd fyri. Dómsmenn kunnu eisini koma at taka støðu til, um ein gerð er framd við tilætlan, t.e. við vilja, ella um talan er um revsivert ósketni.
Ákæruvaldsins lutur er at prógva, at ákærdi er sekur. Er rímiliga grundaður ivi um, at ákærdi er sekur, skal hann ella hon fríkennast. Dómsmenn mega bara leggja dent á tað, sum sagt verður í rættinum, tá ið teir døma í máli.
Soleiðis verður skuldarspurningurin avgjørdur
Eftir dómsviðgerðirnar hava dómsmenn og løgfrøðiligu dómararnir seg burturfrá inn í eitt annað høli, har teir atkvøða. Allir dómarar hava tagnarskyldu um, hvat ið sagt verður og umrøtt undir atkvøðuni.
Dómararnir skulu undir atkvøðuni fyrst taka støðu til, um hin ákærdi er sekur ella ósekur. Tað fer fram við, at rættarformaðurin stutt fer ígjøgnum málið og tey prógv, ið hava verið løgd fram. Rættarformaðurin er leiðandi løgfrøðiligi dómarin í málinum. Síðan tosa dómararnir óformliga um málið, har allir kunnu koma við sjónarmiðum sínum. Eru dómararnir allir á einum máli, verður eingin formlig atkvøða. Um dómararnir ikki eru á einum máli, atkvøða teir formliga.
Rættarformaðurin atkvøður síðstur, og yngsti dómsmaður atkvøður fyrstur. Atkvøðan er munnlig, og úrslitið verður skrivað niður og undirritað av bæði løgfrøðiligu dómarunum og dómsmonnunum.
Har skal vera atkvøðumeiriluti fyri at røkka einari avgerð. Í landsrættinum kann vandi vera fyri, at atkvøðurnar standa á jøvnum, av tí at har eru tríggir dómsmenn og tríggir løgfrøðiligir dómarar. Í slíkum føri geldur tað úrslit, sum er best fyri hin ákærda, bæði viðvíkjandi spurninginum um skyld og revsiáseting.
Um revsing og revsiáseting
Dómsmenn eru eisini við til at gera av, hvørja revsing hin ákærdi skal hava, um hann/hon verða kend sek. Dómsmenn eru eisini við til at gera av, um revsingin skal vera treytað ella treytaleys, og um aðrar serligar fylgistreytir skulu galda. Tað er rættarformaðurin, sum stendur fyri bæði orðaskiftinum og einari møguligari atkvøðu. Rættarformaðurin er leiðandi løgfrøðiligi dómarin í málinum.
Tað eru løgfrøðiligu dómararnir einsamallir, ið gera av, um ákærdi skal rinda endurgjald, og um ákærdi skal varðhaldsfongslast eftir dómin.
Ber til at kæra avgerðina hjá landsrættinum?
Tá ið bæði Føroya rættur og landsrætturin hava viðgjørt eitt mál, kann málið vanliga ikki verða viðgjørt aftur. Tí er dómurin í landsrættinum tann endaligi.
Hægstirættur viðger bara revsimál, um Procesbevillingsnævnet eftir áheitan frá tí dømda ella ákæranum hevur givið loyvi til, at dómurin í landsrættinum kann verða skotin inn fyri Hægstarætt.
Hægstirættur kann ikki taka støðu til, um hin ákærdi er sekur ella ikki, men bara til revsingarslag og -longd. Í Hægstarætti eru leikdómarar ikki við, t.e. dómsmenn ella nevningar.
Nevningamál
Nevningamál eru mál, har ákærin krevur fongsulsrevsing í fýra ár ella longur, ella har hin ákærdi kann verða dømdur til trygdarvarðhald ella annað varðhald.
Tað eru vanliga álvarsom revsimál, ið verða gjørd av sum nevningamál. Tað kunnu vera mál, har ákæra er reist fyri t.d. dráp, serliga grov føri av eldáseting, neyðtøku ella rán. Nevningamál byrja í Føroya rætti og kunnu kærast til landsrættin. Hin ákærdi hevur sjálvur møguleika at velja, at málið skal førast sum eitt dómsmansmál og ikki sum eitt nevningamál.
Í Føroya rætti verður eitt nevningamál viðgjørt av trimum løgfrøðiligum dómarum og seks nevningum á einum nevningatingi. Í landsrættinum verður eitt nevningamál viðgjørt av trimum løgfrøðiligum dómarum og níggju nevningum á einum nevningatingi. Hvør dómari og hvør nevningur hevur eina atkvøðu. Nevningarnir greiða altíð sína atkvøðu fyrstir. Rættarformaðurin biður hvønn einstakan nevning um hansara ella hennara atkvøðu í teirri raðfylgju, nevningarnir eru vorðnir úttiknir. Síðan atkvøða dómararnir soleiðis, at rættarformaðurin atkvøður síðstur. Rættarformaðurin er leiðandi dómari í rættarmálinum.
Reglur í nevningamálum
Nevningarnir og løgfrøðiligu dómararnir í málinum sita hvør sær sundurskildir í rættarhølinum. Nevningarnir sita í teirri raðfylgju, teir eru vorðnir úttiknir. Tá ið nevningarnir koma inn í rættarhølið, fáa teir útflýggjað ákæruritið og hini skjølini í málinum. Nevningarnir mugu ikki taka skjølini í málinum við sær út úr rættarhølinum, fyrr enn teir skulu atkvøða. Nevningar mugu ikki útflýggja øðrum skjøl ella taka skjølini í málinum við sær til hús. Nevningar mugu ikki tosa við onnur um málið uttan fyri rættarhølið, fyrr enn dómurin er feldur. Í rættarhølinum mugu nevningar bara hava samband við løgfrøðiligu dómararnar í málinum.
Soleiðis byrjar málið
Í Føroya rætti byrjar rættarfundurin í einum nevningamáli við, at ákæruritið verður lisið upp. Í landsrættinum byrjar málið við, at frammanundan feldi dómurin í málinum í býarrættinum verður lisin upp.
Soleiðis verður skuldarspurningurin avgjørdur
Tá ið prógvini eru løgd fram, greiða ákærin og honum næstur verjuadvokaturin hjá tí ákærda frá, hvussu teir meta skuldarspurningin. Síðan fær hin ákærdi høvi at fáa orðið.
Í nevningamálum verður spurningurin um sekur ella ikki sekur avgjørdur av nevningunum og dómarunum í felag. Tað fer fram í einum høli uttan fyri rættarsalin.
Hvør dómari og hvør nevningur hevur eina atkvøðu. Nevningarnir greiða sína atkvøðu fyrstir. Rættarformaðurin biður hvønn einstakan nevning um hansara ella hennara atkvøðu í teirri raðfylgju, nevningarnir eru vorðnir úttiknir. Síðan atkvøða dómararnir. Rættarformaðurin er leiðandi dómarin í rættarmálinum, og hann atkvøður síðstur.
Avgerðin um skuldarspurningin verður nevnd skuldarúrskurður. Úrskurðurin skal vísa, hvussu mangir av dómarunum og nevningunum hava atkvøtt fyri ávikavist fríkenning og dómssøgn.
Fyri at ein ákærdur kann verða dømdur í býarrættinum, skulu í minsta lagi fýra nevningar og tveir løgfrøðiligir dómarar atkvøða fyri, at ákærdi er sekur. Í landsrættinum skulu í minsta lagi seks nevningar og tveir løgfrøðiligir dómarar atkvøða fyri.
Úrskurðurin skal innihalda grundina til, at komið er til hetta úrslitið, og er ikki semja, skulu sjónarmiðini hjá minnilutanum eisini verða nevnd. Um nevningar og dómarar koma til tað úrslit, at ákærdi ikki er sekur, fríkennir rætturin straks hin ákærda.
Um revsing og revsiáseting
Um hin ákærdi verður kendur sekur, heldur rættarmálið fram í rættarsalinum, við at ákærin og verjin taka til máls um, hvørja revsing ella annað revsitiltak ákærdi skal hava. Partarnir kunnu her taka við onnur viðurskifti, ið grund ikki áður hevur verið til at taka við upp í rættarmálið, t.d. áður ásettar revsingar. Báðir partar hava høvi at føra prógv í tí sambandi, men teir mugu ikki skapa iva um, at hin ákærdi er sekur ella ikki. Síðan fær hin ákærdi orðið.
Hereftir koma nevningarnir og dómararnir saman aftur í einum høli uttan fyri rættarsalin. Her skulu teir gera av, hvørja revsing hin ákærdi skal verða dømdur. Tað gera nevningarnir og dómararnir av í felag. Tað er rættarformaðurin, sum stýrir fundinum. Rættarformaðurin er leiðandi dómari í málinum.
Tá ið atkvøðast skal um revsing og revsitiltøk, hava løgfrøðiligu dómararnir tilsamans líka mangar atkvøður sum nevningarnir.
Atkvøðan í Føroya rætti fer fram á tann hátt, at tveir nevningar atkvøða fyrstir, síðan ein dómari o.s.fr.
Í landsrættinum atkvøða tríggir nevningar og ein dómari til skiftis.
Tá ið tað snýr seg um revsiásetingina, og atkvøðutalið stendur á jøvnum, geldur tað úrslit, sum er best fyri hin ákærda.
Um kæru úr Føroya rætti til Eystara Landsrætt
Ein dómur í Føroya rætti kann kærast til Eystara Landsrætt. Um kæran eisini fevnir um spurningin, hvørt ákærdi er sekur ella ósekur, eru nevningar við í viðgerðini av málinum í landsrættinum.
Um kæran einans snýr seg um longdina á revsingini ella skeivleikar í sjálvum rættarmálinum, verður kæran framhaldandi viðgjørd í landsrættinum við trimum dómsmonnum og sostatt ikki við nevningum.
Kanst tú kæra avgerðina hjá landsrættinum?
Tá ið bæði Føroya rættur og landsrætturin hava viðgjørt eitt mál, kann málið vanliga ikki verða viðgjørt aftur. Tí er dómurin í landsrættinum tann endaligi.
Hægstirættur viðger bara revsimál, um Procesbevillingsnævnet eftir áheitan frá tí dømda ella ákæranum hevur givið loyvi til, at dómurin í landsrættinum kann verða lagdur fyri Hægstarætt.
Hægstirættur kann ikki taka støðu til, um hin skuldsetti er sekur ella ikki, men bara til slagið av revsing og longd. Leikdómarar, t.e. dómsmenn ella nevningar, eru ikki við í viðgerðini í Hægstarætti.
Seinast dagførd: 05. mai 2021


text:
Páskaaftan bjóða nólsoyingar aftur heim í stovurnar til góðan akustiskan tónleik. HeiMA-festivalurin er við at vera klárur, og vit kunnu í dag avdúka tann fyrsta tónleikaran av til samans tíggju, sum fara spæla í Nólsoyar-heimunum.
Hvørt føroyskt mannsbarn kennir Signar í Homrum. Harumframt, eru løg og tekstir hansara sera vælumtóktir okkara millum. Hann hevur í nógv ár undirhildið sum einstaklingur ella í bólkum sum Kjølar og ROX.
Hetta er fyrstu ferð at hann kemur at spæla á HeIMA og hann kemur einsamallur við sínum gittara. Hann kemur at spæla løg vit kenna, bæði sum hann sjálvur hevur gjørt, og okkurt hjá øðrum eisini. Hvør kennir ikki «Tað er gott at elska», føroyska útgávan sum Signar hevur gjørt av lagnum hjá íslendska Bubba Mortens. Av hansara egnu tekstum og løgum kenna tey flestu «Sorgblídni». Annars var Signar fyrstu ferð at hoyra sum sangskrivari, tá hann sang «Paying» hjá Kjølum. Lagið var við á útgávuni «Rock í Føroyum 2», sum kom í 1997.
Men hvat kemur Signar at spæla, og leggur hann eina egna HeIMA-skrá?
– Eg geri ikki nógvar tillagingar, sum so, men av tí eg spæli bara við einum akkustiskum gittara, so verða sangirnir sjálvandi í einfaldari útseting, sigur hann.
– Bestemmi meg ofta ikki fyrr enn beint áðrenn, men tað verða so nakrir av mínum sangum, umframt okkurt annað, sum eg rokni við hóskar til, sigur Signar í Homrum.
Atgongumerkir til HeiMA kunnu keypast á https://www.atgongumerki.fo/music/845598/heima-2019


text:
Harra formaður, góðu føroyingar! Trivnaður! Tryggleiki! Vøkstur! Hetta verður stavnhaldið, nú Føroyar aftur fara upp í…
Tag: Ólavsøka 2021
Klaksvíkingur gjørdi reint borð og høvlaði Ormin Langa av
Klaksvíkingur var einasti báturin í Føroyum sum hevur vunnið allar róðrarnar í ár og á Ólavsøku…
Páll Fangi setti Sundabátin uppá pláss á Ólavsøku
Tað hevur gingið serstakliga væl hjá Klaksvíkar Róðrarfelag á Ólavsøkuni 2021. Hjá 6. mannaførðum hjá monnum…
Fípan Fagra vann og gjørdist Føroyameistarar
Ein sera spennandi róður var hjá 5 mannafør dreingjum ímillum Fípuna Føgru og Heyk, teir báðir…
Fyrsta Føroyameistaraskapið komi í hús, Sævarmoy Føroyameistari
Barnaróðurin hjá børnum er rógvin og gjørdist tað sera spennandi í róðrinum hjá dreingjum. Sævarmoy stríddist…


text:
Føroysk mállæra 3
Henda bókin er triðja bind í røðini Føroysk mállæra 1-3, har fyrsta bind er um kyn, orðmyndan og bending, og annað bind um syntaks. Bókin er sett fram soleiðis, at tað ikki er neyðugt hjá lesaranum at hava stórvegis teoretiskan kunnleika um málvísindi. Hon er ætlað fólki, ið hava áhuga fyri føroyskum generelt, og lesandi á hægri skúlum.
Í hesi bókini fært tú:
- Yvirlit yvir sjálvljóð og hjáljóð í føroyskum
- Herðing
- Stavilsi og fonotaks
- Máltóna
Bókin fæst bæði sum sBók og pappírsbók. sBókin kostar 100,- kr. fyri 4-ára hald og pappírsbókin kosta 148,- kr.
sBókin kann keypast her.


text:
Sum flestum kunnugt, so hevur Skúlin á Argjahamri í fleiri ár havt 3 skeggdrekar. Skúlin fekk skeggdrekarnar frá einum foreldri í 2013. Tey fingu nøvnini Newton, Luna og Aurora. Skeggdrekarnir hava hildið til í einum skriðdjóragarði (terrarie) í Náttúru og tøkni stovuni. 4. flokkur hevur havt ábyrgdina av at geva teimum at eta og rudda skriðdjóragarðin hvønn dag. Hetta hevur verið sera væl móttikið millum næmingarnar. Alt far ein enda og soleiðis varð eisini við skeggdrekunum, tí í summar doyði tann seinasti av teimum.
Lærarnir í náttúru og tøkni hava eftirmett hvussu hetta hevur riggað og tá var eingin ivi um, at skúlin skuldi fara at skaffa sær nýggjar skeggdrekar. Nú eru teir so her, tveir í tali, men trupulleikin er, at teir hava einki navn. Tí verður her við útskrivað navnakapping.
Hvussu geri eg, fyri at luttaka?
Fyll seðilin, sum liggur við kassan í Bókasavninum út og koyr hann í kassan.
Hvat skal eg hugsa um, tá eg velja navn?
Tá skalt tú hugsa, at navnið helst skal vera vísindaligt ella hava okkurt við Náttúru og tøkni at gera - kanska tit fáa okkurt hugskot frá undranfarnu skeggdrekunum.
Hvussu vinni eg?
Um annað navnið, sum tú hevur skrivað, verður valt av dómsnevndini, so hevur tú vunnið ein vinning.
Nær verða nøvnini avdúkaði?
Eftir heystferiuna avdúka vit nøvnini og vinnararnar
Dómsnevndin kann, um eingin hóskandi nøvn koma inn, síggja burturfrá kappingini og geva skeggdrekunum nøvn.


text:
- 44 fólk doyggja av krabbameini í Danmark um dagin. Tí tykist tað púrasta burturvið, at uppmerksemi framvegis er vent móti deyðsføllum í samband við korona-smittu, sum næstan er null. Tað er tíverri eingin orsøk til at halda, at krabbamein hevur nakra ”pausu”, tí vit hava havt korona.
Tað sigur Jesper Fisker, umsitingarstjóri í Kræftens Bekæmpelse, sum vísir á, at koronakreppan hevur viðført eina stóra minking í talinum av ávísingum av krabbameinssjúklingum til sjúkrahúsini. - Men, nú skulu øll segl setast til, soleiðis at tað, sum liggur á láni, verður heintað innaftur, leggur hann aftrat.
Tað er ein nýggj frágreiðing hjá danska Heilsustýrinum, sum vísir, at talið av ávísingum av krabbameinssjúklingum er nógv minkað undir korona-kreppuni. - Vit vita, at skjót viðgerð móti krabbameini bjargar lívi. Jú fyrr, tess betri. Tað er høvuðsreglan. Tí er tað týdningarmikið, at tað, sum liggur á láni, verður heintað inn aftur sum skjótast, sigur Jesper Fisker.
Fyrisitingarstjórin vísir á, at um ikki øll segl nú verða sett í hesum sambandi, stúrir hann fyri sjúklingunum, bæði tá ræður um heilsu og møguleikunum at yvirliva. Tað hevur verið sagt, sigur hann, at viðgerðir móti krabbameini og øðrum lívshættisligum sjúkum ikki skuldu víkja fyri umleggingum í samband við korona-støðuna.
- Men, vísandi til frágreiðingina hjá Heilsustýrinum er kurvan við ávísingum í hesum tíðarskeiði fallin við umleið einum triðingi.
Jesper Fisker fegnast um, at Heilsustýrið vísir á hesi tøl, og at eisini verður víst á hesi viðurskifti í regiónunum og millum læknarnar kring um í landinum. - Bæði myndugleikarnir og feløgini hjá læknunum heittu longu tíðliga í korona-kreppuni á fólk um at leita sær læknahjálp, um tey merktu broytingar í likaminum, sum kunnu benda á, at talan møguliga er um krabbamein, sigur hann.
Í byrjanini av kreppuni kundi tað í løtum vera trupult at sleppa framat hjá kommunulækna - kanska tí, at tørvur var á verndarútgerð, og tað tískil ikki læt seg eins væl gera at fara til lækna. Men, tann trupulleikin er tíbetur loystur nú. - So, nú snýr tað seg um tvey ting - at fáa sjúklingar til lækna og at tryggja, at sjúkrahúsini hava neyðugu arbeiðsorkuna til at viðgera krabbameinssjúklingarnar, sigur Jesper Fisker.
Fyrisitingarstjórin í Kræftens Bekæmpelse leggur aftrat, at felagið væl kundi hugsað sær, at Heilsustýrið, regiónir og læknar gjørdu enn meira við at greiða frá, at sjúklingar nú trygt kunnu venda sær til lækna.
Kræftens Bekæmpelse hevur havt fleiri átøk bæði í pappírsmiðlum og sosialum miðlum, har felagið hevur eggjað fólki, sum kenna sær mein, at vera varug við tekin um krabbasjúku.
- Heilsuverkið ger tað, tey kunnu til tess at verja sjúklingar móti korona-smittu, og her er arbeiðsorka til at viðgera lívshóttandi sjúkur sum eitt nú krabbamein, sigur umsitingarstjórin í Kræftens Bekæmpelse, Jesper Fisker, sum leggur aftrat, at felagið fegið vil hjálpa til við átøkum, sum kunnu verða við til at tryggja, at viðurskiftini kring krabbameinssjúklingar gerast vanlig aftur.


text:
Tryggur sigur til 1. deild
1. deild hjá NSÍ vann 3-1 á HB við Løkin í dag. Tað var annars HB, sum legði seg á odda í 8. minutti við máli, sum Páll Holm Jacobsen skjeyt.. Men í 18. minutti javnaði føðingardagsbarnið Árni Frederiksberg við brotssparki. Eddie Mikkelsen legði NSÍ á odda í 53. minutti, og Andrias á Líknagøtu slerdi sigurin fastan við beinleiðis frísparki úr eini 35 metrum í 81. minutti.
Í samband við Eystanstevnuna var dysturin samstundis steypadystur, og handaði Kári E. Jacobsen, formaður í Mentanarnevndini hjá Runavíkar Kommunu, vinnandi liðinum steyp, sum fólkini, sum búgva í Rituvík, høvdu latið.
Teir, ið mannaðu liðið hjá NSÍ í dag, vóru: Pætur Høj, Óli Hansen, Viggo Hansen, Arni Gregersen (67′ Dusko Jovanovic), Filip E. Jacobsen (61′ Bárður Midjord), Árni Frederiksberg, Eddie Mikkelsen (90′ Rógvi Højgaard), Magnus Pauli Sørensen, Andrias á Líknagøtu, Sjúrður Jacobsen (L) og Monrad Holm Jacobsen. Mathias Davidsen er venjari hjá liðinum.
NSÍ liggur á fjórða plássi í 1. deild við 21 stigum fyri 21 dystir. Næsti dystur er komandi leygardag tann 18. juni, tá vit taka móti TB við Løkin.
Niðanfyri eru nakrar myndir, sum Sølvi R. Hansen tók í øðrum hálvleiki.
[nggallery id=162]


text:
Fá einans skikkaðar umsøkjarar!
Starvsportalurin hevur ein stóran fylgjaraskarða, og heilt serstakan framferðarhátt, fyri at finna rætta brúkaran.
Vit kunnu tí bjóðar skikkaðar umsøkjarar, verið tað Verkafólk, Navigatørar, Tøkningar, Leiðarar- ella annan ynsktan profil. Vit røkka kring alt landið og málrætta serliga føroyingar ið búgva í landinum, og eisini útisetar. Útlendsk arbeiðsmegi kann eisini veitast, tá tørvur er á hesum.
Hentar leinkjur: Facebook, Um felagið, Prísir, Samband
Tað ber eisini til at senda størv inn uttan at brúka Arbeiðsgevara skipanina, og tað er ókeypis at stovna vinnuprofil.
Search & Select í FO | úr 14.980,00 u.mvg
Leitan og útveljing:
Vit finna fýra teir bestu skikkaðu umsøkjararnir, ið hava áhuga í at søkja starvið. Tygum skulu bert taka starvssamrøðuna. Hendan Loysnin er væl egna til størv sum krevja nógva eksponnering og fleiri umsøkjarar, fyri at finna tann rætta profilin
- Umsóknir koma inn frá Starvpsportalinum
- Grovfiltrering: Vit skilja óhóskandi profilar frá
- Tlf. samrøða til ‘góðkenning’ og útveljing
- Útvaldir profilar verða sendir arbeiðsgevara
- HR tænastur á tilboð: Vit hava tilknýttar HR-Ráðgevar
- Headhunting, samrøður, útvaldir profilar v.m.